title: Id-Direttiva tal-Kunsill 2004/80/KE tad-29 ta' April 2004 li għandha x'taqsam ma' kupens għal vittmi ta' delitti

text:
Avviż Legali Importanti

|

32004L0080

Official Journal L 261 , 06/08/2004 P. 0015 - 0018

		Id-Direttiva tal-Kunsill 2004/80/KEtad-29 ta' April 2004li għandha x'taqsam ma' kupens għal vittmi ta' delittiIL-KUNSILL TA' L-UNJONI EWROPEA,Wara li kkonsidra t-Trattat li jistabbilixxi l-Komunità Ewropea, u partikolarment l-Artikolu 308 tiegħu,Wara li kkonsidra l-proposta mill-Kummissjoni [1],Wara li kkonsidra l-opinjoni tal-Parlament Ewropew [2],Wara li kkonsidra l-opinjoni tal-Kumitat Ekonomiku u Soċjali Ewropew [3],Billi:(1) Wieħed mill-għanijiet tal-Komunità Ewropea huwa li tabolixxi, bħal bejn l-Istati Membri, ostakli għaċ-ċaqliq liberu ta' persuni u servizzi.(2) Il-Qorti tal-Ġustizzja żammet fil-Każ ta Cowan [4] li, fejn liġi Komunitarja tiggarantixxi għal persuna naturali l-liberta li tmur ġo Stat Membru ieħor, il-protezzjoni ta' dik il-persuna mill-periklu fl-Istat Membru msemmi, fuq l-istess bażi bħal dik ta' ċittadini nazzjonali u persuni li jgħixu hemm, hija corollary ta' dik il-liberta ta' ċaqliq. Miżuri sabiex jiġi faċilitat kumpens lil vittmi ta' delitti għandhom jiffurmaw parti mir-rejalizzazzjoni ta' dan l-għan.(3) Fil-laqgħa tiegħu f'Tampere fil-15 u s-16 ta' Ottubru 1999, il-Kunsill Ewropew sejjaħ għat-tfassil ta' livelli stabbiliti minimi dwar il-protezzjoni ta' vittmi ta' delitti, b'mod partikolari fuq l-aċċess ta' vittmi tad-delitti għall-ġustizza u d-drittijiet tagħhom għal kumpens għal ħsarat, inkluż spejjeż legali.(4) Il-Kunsill Ewropew ta' Brussel, imlaqqa' fil-25 u s-26 ta' Marzu 2004, fid-Dikjarazzjoni dwar il-Ġlieda kontra t-Terroriżmu, sejjaħ għall-adozzjoni ta' din id-Direttiva qabel l-1 ta' Mejju 2004.(5) Fil-15 ta' Marzu 2001 il-Kunsill adotta d-Deċiżjoni Qafas 2001/220/JHA dwar the standing ta' vittmi f'proċeduri kriminali [5]. Din id-Deċiżjoni, ibażata fuq it-Titolu VI tat-Trattat dwar l-Unjoni Ewropea, tippermetti lill-vittmi tad-delitti li jippretendu kumpens minn min iwettaq id-delitt fil-kors ta' proċeduri kriminali.(6) Vittmi tad-delitti fl-Unjoni Ewropea għandhom jiġu ntitolati għal kumpens bil-fier u xieraq għall-ħsarat li jkunu soffrew, mingħajr ma jingħata każ ta' fejn fil-Komunità Ewropea jkun ġie kommess id-delitt.(7) Din id-Direttiva tfassal sistema ta' koperazzjoni biex jiġi faċiliat aċċess għal kumpens ta' vittmi ta' delitti f'sitwazzjonijiet tal-qsim tal-fruntieri, li għandha topera fuq il-bażi ta' skemi ta' l-Istati Membri fuq kumpens ta' vittmi ta' delitti vjolenti u intenzjonali, kommessi fit-territorji rispettivi tagħhom. Għalhekk, mekkaniżmu ta' kumpens għandu jkun fis-seħħ fl-Istati Membri kollha.(8) Il-biċċa ‘l kbira ta' l-Istati Membri diġa stabbilixxew dawn l-iskemi ta' kumpens, xi wħud minnhom fi twettieq ta' l-obbligazzjonijiet tagħhom skond il-Konvenzjoni Ewropea ta' l-24 ta' Novembru 1983 dwar il-kumpens ta' vittmi ta' delitt.(9) Ladarba l-miżuri li jinstabu f'din id-Direttiva huma meħtieġa sabiex jinkisbu għanijiet tal-Komunità u t-Trattat ma jipprovdix għal poteri oħra għajr dawk fl-Artikolu 308 tiegħu għall-adozzjoni ta' din id-Direttiva, dan l-Artikolu għandu jiġi applikat.(10) Vittmi tad-delitti ħafna drabi ma jkunux jistgħu jiksbu kumpens minn min iwettaq id-delitt, minħabba li dak li jwettaq id-delitt jista' ma jkollux il-meżżi meħtieġa biex jissodisfa ġudizzju fuq ħsarat jew minħabba li dak l-jwettaq id-delitt ma jkunx jista' jiġi identifikat jew mixli.(11) Sistema ta' koperazzjoni bejn l-awtoritàjiet ta' l-Istati Membri għandha tiġi ntrodotta sabiex jiġi faċilitat aċċess għal kumpens f'każijiet fejn id-delitt ikun ġie kommess fi Stat Membru ieħor għajr dak tar-residenza tal-vittma.(12) Din is-sistema għandha tiżgura li vittmi tad-delitt ikunu jistgħu dejjem iduru lejn awtorità fl-Istat Membru ta' residenza u għandha terħi kull diffikulta prattika u lingwistika li sseħħ f'sitwazzjoni ta' qsim il-fruntieri.(13) Is-sistema għandha tinkludi d-dispożizzjonijiet meħtieġa sabiex il-vittma tad-delitt tkun tista' ssib l-informazzjoni meħtieġa biex tagħmel l-applikazzjoni u biex titħalla koperazzjoni effiċjenti bejn l-awtoritàjiet involuti.(14) Din id-Direttiva tirrispetta d-drittijiet fondamentali u tosserva l-prinċipji affermati mill-ġdid b'mod partikolari mill-Karta ta' Drittijiet Fundamentali ta' l-Unjoni Ewropea bħala priċnipji ġenerali tal-liġi Komunitarja.(15) Ladarba l-għan li jiġi faċilitat aċċess għal kumpens ta' vittmi ta' delitti f'sitwazzjonijiet ta' qsim il-fruntieri ma jistax jinkiseb b' mod suffiċjenti mill-Istati Membri minħabba f'elementi ta' qsim il-fruntieri u tista' għalhekk, minħabba fl-iskala u l-effetti ta' l-azzjoni, tinkiseb aħjar fil-livell tal-Komunità, il-Komunità tista' tadotta miżuri, bi qbil mal-prinċipju ta' sussidarjetà kif dikjarat fl-Artikolu 5 tat-Trattat. Bi qbil mal-prinċipju ta' proporzjonalità, kif dikjarat f'dak l-Artikolu, din id-Direttiva ma tmurx lil hinn minn dak li hu meħtieġ sabiex jinkiseb dak il-għan.(16) Il-miżuri meħtieġa għall-implimentazzjoni ta' din id-Direttiva għandhom jiġu adotti bi qbil mad-Deċiżjoni tal-Kunsill 1999/468/KE tat-28 ta' Ġunju 1999 li tippreskrivi l-proċeduri għall-eżerċizzju ta' l-implimentazzjoni ta' poteri mogħtija lill-Kummissjoni [6].ADOTTA DIN ID-DIRETTIVA:IL-KAPITOLU IAĊĊESS GĦAL KUMPENS F'SITWAZZJONIJIET TA' QSIM IL-FRUNTIERIArtikolu 1Id-dritt li wieħed jissottometti applikazzjoni fl-Istat Membru tar-residenzaL-Istati Membri għandhom jiżguraw li fejn delitt internazzjonali vjolenti jkun ġie kommess fi Stat Membru ieħor għajr l-Istat Membru fejn l-applikant għal kumpens ikun residenti abitwalment, l-applikant għandu jkollu d-dritt li jissottometti l-applikazzjoni lil awtorità jew kull korp ieħor fl-Istat Membru msemmi l-aħħar.Artikolu 2Responsabbilta għall-ħlas ta' kumpensKumpens għandu jitħallas mill-awtorità kompetenti ta' l-Istat Membru li fit-territorju tiegħu ġie kommess id-delitt.Artikolu 3Awtoritàjiet responsabbli u proċeduri amministrattivi1. L-Istati Membri għandhom jistabbilixxu jew jinnominaw awtorità waħda jew numru ta' awtoritàjiet jew xi korpi oħra, minn issa ‘l quddiem imsejħa bħala "awtorità jew awtoritàjiet li qed jgħinu", sabiex ikunu responsabbli għall-applikazzjoni ta' l-Artikolu 1.2. L-Istati Membri għandhom jistabbilixxu jew jinnominaw awtorità waħda jew numru ta' awtoritàjiet jew xi korpi oħra sabiex ikunu responsabbli biex jiddeċiedu dwar applikazzjonijiet għal kumpens minn issa ‘l quddiem imsejħa bħala "awtorità jew awtoritàjiet li jiddeċiedu".3. L-Istati Membri għandhom jagħmlu sforz sabiex iżommu f'minimu l-formalitajiet amministrattivi meħtieġa minn applikant għall-kumpens.Artikolu 4Informazzjoni għal applikanti potenzaliL-Istati Membri għandhom jiżguraw li applikanti potenzali għal kumpens ikollhom aċċess għal informazzjoni essenzali fuq il-possibiltajiet li japplikaw għal kumpens,b'kull mezzi li l-Istati Membri jidhrilhom li huwa xieraq.Artikolu 5Għajnuna lill-applikant1. L-awtorità li qed tgħin għandha tipprovdi lill-applikant bl-informazzjoni riferit fl-Artikolu 4 u l-formoli ta' applikazzjoni meħtieġa, fuq il-bażi ta' manwal imfassal bi qbil ma' l-Artikolu 13(2).2. L-awtorità li qed tgħin għandha, fuq it-talba ta' l-applikant, tipprovdi lilu jew lilha bi gwida u informazzjoni ġenerali dwar kif l-applikazzjoni għandha titlesta u liema dokumentazzjoni ta' appoġġ tista' tinħtieġ.3. L-awtorità li qed tgħin m'għandhiex tagħmel xi stima ta' l-applikazzjoni.Artikolu 6Trassmissjoni ta' applikazzjonijiet1. L-awtorità li qed tgħin għandha tittrasmetti l-applikazzjoni u kull dokumentazzjoni ta' appoġġ kemm jista' jkun malajr lill-awtorità li qed tiddeċiedi.2. L-awtorità li qed tgħin għandha tittrasmetti l-applikazzjoni permezz tal-formola standard riferita fl-Artikolu 14.3. Il-lingwa ta' l-applikazzjoni u kull dokumentazzjoni ta' appoġġ għandhom jiġu stabbiliti bi qbil ma' l-Artikolu 11(1).Artikolu 7Irċevuta ta' applikazzjonijietMalli tiġi rċevuta applikazzjoni trasmessa bi qbil ma' l-Artikolu 6, l-awtorità li qed tiddeċiedi għandha tibgħat l-informazzjoni li ġejja kemm jista' jkun malajr lill-awtorità li qed tgħin u lill-applikant:(a) il-persuna tal-kuntatt jew id-dipartiment responsabbli għall-maniġġjar tal-materja;(b) għarfien ta' l-irċevuta ta' l-applikazzjoni;(ċ) jekk ikun possibbli, indikazzjoni tal-ħin approssimat sa meta deċiżjoni fuq l-applikazzjoni trid issir.Artikolu 8Talbiet għal informazzjoni supplimentariL-awtorità li qed tgħin għandha jekk ikun meħtieġ tipprovdi gwida ġenerali lill-applikant meta twettaq kull talba għal informazzjoni supplimentari mill-awtorità li qed tiddeċiedi.Għandha fuq it-talba ta' l-applikant tittrasmettiha sosegwentement kemm jista' jkun malajr direttament lill-awtorità li qed tiddeċiedi, u ddaħħal magħha, fejn ikun xieraq, lista ta' kull dokumentazzjoni ta' appoġġ trasmessa.Artikolu 9Smigħ ta' l-applikant1. Jekk l-awtorità li qed tiddeċiedi, bi qbil mal-liġi ta' l-Istat Membru tagħha, li tisma lill-applikant jew kull persuna oħra bħala xhud jew espert, tista' tikkontattja lill-awtorità li qed tgħin għall-għan li tirranġa għal:(a) persuna(i) sabiex jinstemgħu direttament mill-awtorità li qed tiddeċiedi, bi qbil mal-liġi ta' l-Istat Membru tagħha, permezz ta' l-użu b'mod partikolari ta' konferenzi bit-telefon jew bil-video; jew(b) persuna(i) sabiex jinstemgħu mill-awtorità li qed tgħin, bi qbil mal-liġi ta' l-Istat Membru tagħha, li sosegwentement se titrasmetti rapport tas-smigħ lill-awtorità li qed tiddeċiedi.2. Is-smigħ dirett bi qbil mal-paragrafu 1(a) jista' jseħħ biss f'koperazzjoni ma' l-awtorità li qed tgħin u fuq bażi voluntarju mingħajr il-possibilta li jiġu mposti miżuri ta' bil-fors mill-awtorità li qed tiddeċiedi.Artikolu 10Komunikazzjoni tad-deċiżjoniL-awtorità li qed tiddeċiedi għandha tibgħat id-deċiżjoni dwar l-applikazzjoni għal kumpens, billi tuża l-formula standard riferita fl-Artikolu 14, lill-applikant u lill-awtoritàjiet li qed igħinu, kemm jista' jkun malajr, bi qbil mal-liġi nazzjonali, wara li tkun ittieħdet id-deċiżjoni.Artikolu 11Dispożizzjonijiet oħra1. Informazzjoni trasmessa bejn l-awtoritàjiet skond l-Artikoli 6 sa 10 għandha tiġi espressa:(a) fil-lingwi uffiċjali jew f'waħda mill-lingwi ta' l-Istat Membru ta' l-awtorità li lilha tkun intbagħtet l-informazzjoni, li tikkorrespondi għal waħda mill-lingwi ta' l-istituzzjonijiet Komunitarji; jew(b) lingwa oħra ta' l-istituzzjonijiet Komunitarji li dak l-Istat Membru jkun indika li jista' jaċċetta;bl-eċċezzjoni ta':(i) it-test sħiħ ta' deċiżjonijiet meħuda mill-awtorità li qed tiddeċiedi, fejn l-użu ta' lingwi għandha tiġi regolata mill-liġi ta' l-Istat Membru tagħha;(ii) rapporti mfassla wara smigħ bi qbil ma' l-Artikolu 9(1)(b), fejn l-użu ta' lingwi għandu jiġi stabbilit mill-awtorità li qed tgħin, bla ħsara għall-ħtieġa li tikkorrespondi għall-waħda mill-lingwi ta' l-istituzzjonijiet Komunitarji.2. Servizzi mwettqa mill-awtorità li qed tgħin bi qbil ma' l-Artikoli 1 sa 10 m'għandhomx joħolqu pretensjoni għal xi rimborż ta' ħlasijiet jew spejjeż mill-applikant jew mill-awtorità li qed tiddeċiedi.3. Formoli ta' l-applikazzjoni jew kull dokumentazzjoni oħra trasmessa bi qbil ma' l-Artikoli 6 sa 10 għandhom jiġu eżentati mill-awtentika jew kull formalita ekwivalenti.IL-KAPITOLU IISKEMI NAZZJONALI DWAR IL-KUMPENSArtikolu 121. Ir-regoli dwar aċċess għal kumpens f'sitwazzjonijiet ta' qsim il-fruntiera mfassla minn din id-Direttiva għandhom joperaw fuq il-bażi ta' skemi ta' l-Istati Membri fuq kumpens għal vittmi ta' delitti vjolenti internazzjonali kommessi fit-territorji rispettivi tagħhom.2. L-Istati Membri kollha għandhom jiżguraw li r-regoli nazzjonali tagħhom jipprovdu għall-eżistenza ta' skema ta' kumpens lil vittmi ta' delitti vjolenti internazzjonali kommessi fit-territorji rispettivi tagħhom, li tiggarantixxi kumpens bil-fier u xieraq għal vittmi.IL-KAPITOLU IIIDISPOSIZZJONIJIET TA' IMPLIMENTAZZJONIArtikolu 13Informazzjoni li trid tintbagħat lill-Kummissjoni u l-manwal1. L-Istati Membri għandhom, mhux aktar tard mill-1 ta' Lulju 2005, jibgħatu lill-Kummissjoni dettalji ta':(a) il-lista ta' awtoritàjiet stabbiliti jew nominati bi qbil ma' l-Artikoli 3(1) u 3(2), inkluż, fejn xieraq, informazzjoni dwar il-ġurisdizjoni speċjali u territorjali ta' dawn l-awtoritàjiet;(b) il-lingwa(i) riferita fl-Artikolu 11(1)(a) li l-awtoritàjiet jistgħu jaċċettaw għall-għan li japplikaw l-Artikoli 6 u 10 u l-lingwa jew lingwi uffiċjali oħra għajr tagħha stess li hija jew huma aċċettabbli għaliha għat-trasmissjoni ta' applikazzjonijiet bi qbil ma' l-Artikolu 11(1)(b).(ċ) l-informazzjoni stabbilita bi qbil ma' l-Artikolu 4;(d) il-formoli ta' applikazzjoni għall-kumpens;L-Istati Membri għandhom jgħarrfu lill-Kummissjoni b'xi tibdil sosegwenti lil din l-informazzjoni.2. Il-Kummissjoni għandha, f'koperazzjoni ma' l-Istati Membri tistabbilixxi u tippubblika fuq l-internet manwal li jikkontjeni l-informazzjoni provvduta mill-Istati Membri skond paragrafu 1. Il-Kummissjoni għandha tkun responsabbli sabiex tirranġa t-traduzzjonijiet meħtieġa tal-manwal.Artikolu 14Formola standard għat-trasmissjoni ta' applikazzjonijiet u deċiżjonijietFormoli standard għandhom jiġu stabbiliti, sa l-aħħar tard il-31 ta' Ottubru 2005, għat-trasmissjoni ta' applikazzjonijiet u deċiżjonijiet bi qbil mal-proċedura riferita fl-Artikolu 15(2).Artikolu 15Il-Kumitat1. Il-Kummissjoni għandha tkun megħjuna minn Kumitat.2. Fejn tintgħamel riferenza għal dan il-paragrafu, għandhom jgħoddu l-Artikoli 3 u 7 tad-Deċiżjoni 1999/468/KE.3. Il-Kumitat għandu jadotta r-Regoli tiegħu ta' Proċedura.Artikolu 16Punti ta' kuntatt ċentraliL-Istati Membri għandhom jaħtru punt ċentrali ta' kuntatt għall-għanijiet li:(a) jgħin fl-implimentazzjoni ta' l-Artikolu 13(2);(b) iżid koperazzjoni mill-viċin u bdil ta' informazzjoni bejn l-awtoritàjiet li qed igħinu u dawk li qed jiddeċiedu fl-Istati Membri; u(ċ) jagħtu għajnuna u jfittxu soluzzjonijiet għal xi diffikultajiet li jistgħu jseħħu fl-applikazzjoni ta' l-Artikoli 1 sa 10.Il-punti ta' kuntatt għandhom jiltaqgħu regolarment.Artikolu 17Dispożizzjonijiet aktar favorevoliDin id-Direttiva m'għandhiex tipprevjeni lill-Istati Membri, sakemm u safejn dawn id-dispożizzjonijiet huma kompatibbli ma' din id-Direttiva, milli:(a) jintroduċu jew iżżommu dispożizzjonijiet aktar favorevoli għall-benefiċċju ta' vittmi tad-delitt jew kull persuna oħra affettwata mid-delitt;(b) jintroduċu jew iżżommu dispożizzjonijiet għall-għan ta' kumpens ta' vittmi tad-delitti kommessi barra mit-territorju tagħhom, jew kull persuna oħra affettwata minn dan id-delitt, bla ħsara għal kull kondizzjoni li l-Istati Membri jistgħu jispeċifikaw għal dak il-għan.Artikolu 18Implimentazzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sa' l-1 ta' Jannar 2006 l-aktar tard, bl-eċċezzjoni ta' l-Artikolu 12(2), li fil-każ tiegħu id-data ta' konformita għandha tkun l-1 ta' Lulju 2005. Għandhom jgħarrfu bihom lill-Kummissjoni fil-pront.2. L-Istati Membri jistgħu jipprovdu li l-miżuri meħtieġa sabiex jikkonformaw ma' din id-Direttiva għandhom japplikaw biss għal applikanti li l-ħsarat tagħhom jirrisultaw minn delitti kommessi wara t-30 ta' Ġunju 2005.3. Meta l-Istati Membri jadottaw dawn il-miżuri, għandhom jkollhom riferenza għal din id-Direttiva jew għandhom ikunu akkumpanjati b'din ir-riferenza fl-okkazzjoni tal-pubblikazzjoni uffiċjali tagħhom. Il-metodi dwar kif issir din ir-riferenza għandhom jiġu preskritti mill-Istati Membri.4. L-Istati Membri għandhom jibagħtu lill-Kummissjoni t-test tad-dispożizzjonijiet ewliena tal-liġi domestika, li jadottaw fil-qasam regolat minn din id-Direttiva.Artikolu 19ReviżjoniMhux aktar tard mill-1 ta' Jannar 2009, il-Kummissjoni għandha tippresenta lill-Parlament Ewropew, il-Kunsill u l-Kumitat Ekonomiku u Soċjali Ewropew rapport dwar l-applikazzjoni ta' din id-Direttiva.Artikolu 20Dħul fis-seħħDin id-Direttiva għandha tidħol fis-seħħ fl-għoxrin jum wara dak li fih tiġi pubblikata fil-Ġurnal Uffiċjali ta' l-Unjoni Ewropea.Artikolu 21Lil min indirizzat/aDin id-Direttiva hija indirizzata lill-Istati Membri.Magħmula fil-Lussemburgu, fid-29 ta' April 2004.Għall-KunsillIl-PresidentM. McDowell[1] ĠU C 45 E, tal-25.2.2003, p. 69.[2] Opinjoni mogħtija fit-23 ta' Ottubru 2003 (għadha mhix pubblikata fil-Ġurnal Uffiċjali).[3] ĠU C 95, tat-23.4.2003, p. 40.[4] Każ 186/87, rapporti tal-Qorti Ewropea 1989, p. 195.[5] ĠU L 82, tat-22.3.2001, p. 1.[6] ĠU L 184, tas-17.7.1999, p. 23.--------------------------------------------------


Avviż Legali Importanti

|

32002L0026

Id-Direttiva tal-Kummissjoni 2002/26/KE tat-13 ta' Marzu 2002 li tistabbilixxi l-metodi ta' teħid ta' kampjuni u l-metodi ta' analiżi għall-kontroll uffiċjali tal-livelli ta' ochatroxin A fl-ikel (Test b'rilevanza ŻEE)

Official Journal L 075 , 16/03/2002 P. 0038 - 0043 CS.ES Chapter 13 Volume 29 P. 280  - 285 ET.ES Chapter 13 Volume 29 P. 280  - 285 HU.ES Chapter 13 Volume 29 P. 280  - 285 LT.ES Chapter 13 Volume 29 P. 280  - 285 LV.ES Chapter 13 Volume 29 P. 280  - 285 MT.ES Chapter 13 Volume 29 P. 280  - 285 PL.ES Chapter 13 Volume 29 P. 280  - 285 SK.ES Chapter 13 Volume 29 P. 280  - 285 SL.ES Chapter 13 Volume 29 P. 280  - 285

		Id-Direttiva tal-Kummissjoni 2002/26/KEtat-13 ta' Marzu 2002li tistabbilixxi l-metodi ta' teħid ta' kampjuni u l-metodi ta' analiżi għall-kontroll uffiċjali tal-livelli ta' ochatroxin A fl-ikel(Test b'rilevanza ŻEE)IL-KUMMISSJONI TAL-KOMUNITAJIET EWROPEJ,ADOTTAT DIN ID-DIRETTIVA:Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 315/93 tat-8 ta' Frar 1993 li jistabbilixxi il-proċeduri tal-Komunità għal sustanzi li jikkontaminaw l-ikel [1], u b'mod partikolari Artikolu 2 tiegħu,Wara li kkunsidrat id-Direttiva tal-Kunsill 85/591/KEE ta' l-20 ta' Diċembru 1985 dwar l-introduzzjoni tal-metodi ta' teħid ta' kampjuni u ta' analiżi tal-Komunità għas-sorveljanza tal-prodotti ta' l-ikel maħsuba għall-konsum tal-bniedem [2], u b'mod partikolari Artikolu 1 tagħha,Billi:(1) Ir-Regolament tal-Kummissjoni (KEE) Nru 466/2001 tat-8 ta' Marzu 2001 li jistabbilixxi livelli massimi għal ċerti sustanzi li jikkontaminaw l-ikel [3], kif emendat l-aħħar bir-Regolament (KE) Nru 472/2002 [4], jirranġa l-limiti massimi għall-ochratoxin A f'ċerti prodotti ta' l-ikel.(2) Id-Direttiva tal-Kunsill 93/99/KEE tad-29 ta' Ottubru 1993 dwar is-suġġett ta' miżuri addizzjonali li jirrigwardaw il-kontroll uffiċjali tal-prodotti ta' l-ikel [5] tintroduċi sistema ta' standards ta' kwalità għall-laboratorji affidabbli mill-Istati Membri bil-kontroll uffiċjali tal-prodotti ta' l-ikel.(3) It-teħid ta' kampjuni għandu sehem kruċjali fil-preċiżjoni tad-determinazzjoni tal-livelli ta' ochratoxin A, li huma mqassma b'mod eteroġenu fil-lott.(4) Jidher meħtieġ li jiġu stabbiliti kriterji ġenerali, li l-metodu ta' analiżi jkollu jikkonforma magħhom sabiex jiġi żgurat li l-laboratorji, li jieħduħsieb il-kontroll, jużaw il-metodi ta' analiżi b'livelli kumparabbli ta' effiċjenza.(5) Id-dispożizzjonijiet ta' teħid ta' kampjuni u tal-metodi ta' analiżi saru fuq il-bażi tat-tagħrif preżenti u jistgħu jiġu adottati sabiex jiġu meqjusa l-avvanzi fl-għarfien xjentifiku u teknoloġiku.(6) Il-miżuri stabbiliti f'din id-Direttiva jaqblu ma’ l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,ADOTTAT DIN ID-DIRETTIVA:Artikolu 1L-Istati Membri għandhom jieħdu l-miżuri kollha neċessarji biex jassiguraw li l-teħid ta' kampjuni għall-kontroll uffiċjali tal-livelli ta' ochratoxin A fl-ikel isiru bi qbil mal-metodi deskritti f'Anness I ta' din id-Direttiva.Artikolu 2L-Istati Membri għandhom jieħdu l-miżuri kollha neċessarji biex jassiguraw li l-preparazzjoni tal-kampjun u l-metodi ta' analiżi użati għall-kontroll uffiċjali tal-livelli ta' ochratoxin A fl-ikel jikkonformaw mal-kriterju deskritt f'Anness II ta' din id-Direttiva.Artikolu 3L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa sabiex jikkonformaw ma’ din id-Direttiva sat-28 ta' Frar 2003 l-aktar tard. Għandhom jgħarrfu minnufih lill-Kummissjoni b'dan.Meta l-Istati Membri jadottaw dawk id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.Artikolu 4Din id-Direttiva għandha tidħol fis-seħħ fl-20 jum wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija ndirizzata lill-Istati Membri.Magħmula fi Brussel, fit-13 ta' Marzu 2002.Għall-KummissjoniDavid ByrneMembru tal-Kummissjoni[1] ĠU L 37, tat-13.2.1993, p. 1.[2] ĠU L 372, tal-31.12.1985, p. 50.[3] ĠU L 77, tas-16.3.2001, p. 1.[4] Ara paġna 18 ta' dan il-Ġurnal Uffiċjali.[5] ĠU L 290, ta' l-24.11.1993, p. 14.--------------------------------------------------ANNESS IMETODI TA' TEĦID TA' KAMPJUNI GĦALL-KONTROLL UFFIĊJALI TAL-LIVELLI TA' OCHRATOXIN A F'ĊERTI PRODOTTI TA' L-IKEL1. Għan u skopIl-Kampjuni maħsuba għall-kontroll uffiċjali tal-livelli ta' kontenut ta' ochratoxin A fl-ikel għandhom jittieħdu skond il-metodi deskritti hawn taħt. Kampjuni globali miksuba b'dan il-mod għandhom jit‘iesu bħala rappreżentattivi tal-lottijiet. Għandha tkun stabbilita konformità mal-limiti massimi mniżżla fir-Regolament (KE) Nru 466/2001 fuq il-bażi tal-livelli determinati fil-kampjuni tal-laboratorju.2. DefinizzjonijietLott : kwantità identifikabbli ta' oġġetti ta' l-ikel kunsinnata f'darba u stabbilita mill-uffiċjal bħala li għandha karatteristiċi komuni, bħall-oriġini, il-varjetà, it-tip ta' ippakkjar, min jippakkja, min jikkonsenja jew marki.Sublott : parti iddiżinjata mill-lott biex jkun applikat il-metodu ta' teħid ta' kampjuni fuq dik il-parti ddiżinjata. Kull sublott għandu jkun fiżikament separat u identifikabbliKampjun miżjud : kwantità ta' materjal meħud minn post wieħed fil-lott jew sublottKampjun globali : it-total flimkien ma’ taħlita tal-kampjun miżjuda kollha meħuda mil-lott jew sublott.3. Dispożizzjonijiet ġenerali3.1. PersunalIl-teħid ta' kampjuni għandu jsir minn persuna awtorizzata kif speċifikat mill-Istati Membri.3.2. Materjal li fuqu għandu jsir it-teħid ta' kampjuniKull lott li għandu jiġi eżaminat għandu jittieħidlu kampjun separatament. Bi qbil mad-dispożizzjonijiet speċifiċi ta' dan l-Anness, lottijiet kbar għandhom ikunu sottodiviżi f'sublottijiet li għandu jittieħdilhom kampjun separatament.3.3. Prekawzjonijiet li għandhom jittieħduWaqt il-teħid ta' kampjuni u l-preparazzjoni tal-kampjuni għandhom jittieħdu prekwazzjonijiet sabiex jiġu evitati kull bidliet li jistgħu jaffettwaw il-kontenut ta' l-ochratoxin A, jaffettwaw ħażin il-kalkolu analitiku jew jagħmlu l-kampjuni globali mhux rappreżentattivi.3.4. Kampjuni miżjudaSafejn hu possibbli l-kampjuni miżjuda għandhom jittieħdu f'postijiet differenti mxerrda fil-lott jew sublott. Il-ħruġ minn din il-proċedura għandu jiġi irreġistrat fir-rekord.3.5. Prepazzjoni tal-kampjun globaliIl-kampjun globali isir billi jiġi mgħaqqad mal-kampjuni miżjuda.3.6. Kampjuni replikatiIl-kampjuni replikati għall-għanijiet ta' infurzar, kummerċ (difiża) u referenza għandhom jittieħdu minn kampjun omoġenizzat, jekk dan ma jmurx kontra r-regoli ta' l-Istati Membri dwar it-teħid ta' kampjuni.3.7. Ippakkjar u trasmissjoni tal-kampjuniKull kampjun għandu jitpoġġa f’kontenitur nadif, inert li joffri protezzjoni adegwata mill-kontaminazzjoni u kontra l-ħsara fit-tranżitu. Il-prekawzjonijiet kollha neċessarji għandhom jittieħdu biex tiġi evitata kull bidla fil-kompożizzjoni tal-kampjun, li tista titla fil-wiċċ waqt it-trasport jew il-ħażna.3.8. Issiġġillar u ttikkettjar tal-kampjuniKull kampjun meħud għall-użu uffiċjali għandu jkun issiġġillat fil-post fejn jittieħed il-kampjun u għandu jkun identifikat skond ir-regolamenti ta' l-Istati Membri.Għandu jinżamm rekord ta' kull kampjun, li jippermetti li kull lott jiġi identifikat mingħajr ambigwità u li jagħti d-data u l-post fejn jittieħed il-kampjun flimkien ma' informazzjoni addizzjonali li aktarx tkun ta' għajnuna għall-analist.4. Dispożizzjonijiet speċifiċi4.1. Tipi differenti ta' lottijietL-oġġetti ta' l-ikel jistgħu jiġu kummerċjalizzati fi kwantità, kontenituri jew ippakkjar individwali (xkejjer, boroż, ippakkjar għall-bejgħ bl-imnut, eċċ.). Il-proċedura ta' teħid ta' kampjuni tista' tkun applikata għall-forom kollha differenti li fihom l-oġġetti jitpoġġew fuq is-suq .Mingħajr preġudizzju għad-dispożizzjonijiet speċifiċi kif elenkati fil-punti 4.3, 4.4 u 4.5 ta' dan l-Anness, il-formula li ġejja għandha tintuża bħala gwida għat-teħid ta' kampjuni ta' lottijiet kumerċjalizzati f'pakketti individwali (xkejjer, boroż, ippakkjar għall-bejgħ bl-imnut, eċċ.):+++++ TIFF +++++- Piż : f'kg- Frekwenza ta' teħid ta' kampjuni (SF): kull xkora jew borża nth li minnha għandu jittieħed kampjun miżjud (il-figuri deċimali għandhom jitressqu lejn l-eqreb numru sħiħ.4.2. Piż tat-total tal-kampjunIl-piż tal-kampjun għandu jkun bejn wieħed u ieħor ta' 100 gramma, jekk mhux stabbilit mod ieħor f'dan l-Anness. Fil-każ ta' lottijiet f'ippakkjar għall-bejgħ bl-imnut, il-piż tal-kampjun miżjud jiddependi fuq il-piż ta' l-ippakkjar għall-bejgħ bl-imnut.4.3. Stħarriġ ġenerali għall-proċeduri ta' teħid ta' kampjuni għaċ-ċereali u frott niexef tad-dieljaTabella 1: Suddiviżjoni tal-lottijiet f'sublottijiet li jiddependu fuq il-prodott u l-piż tal-lottOġġetti | Piż tal-lott (tunnellati) | Piż jew numru ta' sublottijiet | Numru ta' kampjuni miżjuda | Piż tal-kampjun totali (kg) |Ċereali u prodotti taċ-ċereali | ≥ 1500 | 500 tunnellati | 100 | 10 |> 300 u < 1500 | 3 sublottijiet | 100 | 10 |≥ 50 u ≤ 300 | 100 tunnellati | 100 | 10 |< 50 | - | 10-100 [1] | 1-10 |Frott niexef tad-dielja (passolina, żbib u sultana) | ≥ 15 | 15-30 tunnellati | 100 | 10 |< 15 | - | 10-100 [2] | 1-10 |4.4. Proċeduri ta' teħid ta' kampjuni għal ċereali u prodotti taċ-ċereali (lottijiet ≥ 50 tunnellata) u frott niexef tad-dielja (lottijiet ≥15 tunnellati)- Bil-kundizzjoni li s-sublott jista' jiġi separat fiżikament, kull lott għandu jkun suddiviż f'sublottijiet skond it-Tabella 1. Bil-konsiderazzjoni li l-piż tal-lott m'hux dejjem ikun multiplu eżatt tal-piż tas-sublottijiet, il-piż tas-sublott jista' jaqbeż il-piż msemmi b'massimu ta' 20 %.- Kull sublott għandu jittieħidlu kampjun b'mod separat .- Numru ta' kampjuni miżjuda: 100. Fil-każ ta' lottijiet ta' ċereali taħt il-50 tunnellata u lottijiet ta' frott niexef tad-dielja taħt il-15-il tunnellata, ara l-punt 4.5. Piż tal-kampjun globali = 10 kg.- Jekk ma jkunx possibbli li jsir il-metodu ta' teħid ta' kampjuni imsemmi hawnfuq minħabba l-konsegwenzi kummerċjali li jirriżultaw minn ħsara fil-lott (minħabba forom ta' ppakkjar, meżżi ta' trasport, eċċ) għandu jiġi applikat metodu ieħor ta' teħid ta' kampjuni bil-kondizzjoni li jkun rappreżentattiv kemm jista' jkun u jkun deskritt u dokumentat b'mod sħiħ.4.5. Dispożizzjonijiet ta' teħid ta' kampjuni għal ċereali u prodotti taċ-ċereali (lottijiet < 50 tunnellata) u għal frott niexef tad-dielja (lottijiet < 15- il tunnellataGħal-lottijiet taċ-ċereali taħt il-50 tunnellata u għal-lottijiet ta' frott niexef tad-dielja taħt il-15-il tunnellata, il-pjan ta' teħid ta' kampjuni għandu jintuża ma' 10 sa 100 kampjuni miżjuda, skond il-piż tal-lott, li jirriżulta f'kampjun globali ta' 1 sa 10 kg.Il-figuri fit-tabella li ġejja jistgħu jintużaw sabiex jiġi stabbilit in-numru ta' kampjuni miżjuda li għandhom jittieħdu.Tabella 2: Numru ta' kampjuni miżjuda li għandhom jittieħdu skond il-piż tal-lott ta' ċerealiPiż tal-lott (tunnellati) | Numru ta' kampjuni miżjuda |≤ 1 | 10 |> 1 - ≤ 3 | 20 |> 3 - ≤ 10 | 40 |> 10 - ≤ 20 | 60 |> 20 - ≤ 50 | 100 |Tabella 3: Numru ta' kampjuni miżjuda li għandhom jittieħdu skond il-piż tal-lott tal-frott niexef tad-dieljaPiż tal-lott (tunnellati) | Numru ta' kampjuni miżjuda |≤ 0,1 | 10 |> 0,1 - ≤ 0,2 | 15 |> 0,2 - ≤ 0,5 | 20 |> 0,5 - ≤ 1,0 | 30 |> 1,0 - ≤ 2,0 | 40 |> 2,0 - ≤ 5,0 | 60 |> 5,0 - ≤ 10,0 | 80 |> 10,0 - ≤ 15,0 | 100 |4.6. Teħid ta' kampjuni fl-istadju ta' l-imnutTeħid ta' kampjuni ta' oġġetti ta' l-ikel fl-istadju ta' l-imnut għandu jsir fejn possibbli bi qbil mad-dispożizzjonijiet ta' teħid ta' kampjuni speċifikati hawn fuq. Meta dan ma jkunx possibbli, jistgħu jintużaw proċeduri oħra effettivi ta' teħid ta' kampjuni fl-istadju ta' l-imnut bil-kondizzjoni li jassiguraw ir-rappreżentattività suffiċjenti tal-lot kampjunat.5. Aċċettazzjoni tal-lott jew sublott- Aċċettazzjoni jekk il-kampjun globali jikkonforma mal-limitu massimu.- Rifjut jekk il-kampjun globali jaqbeż il-limitu massimu.[1] Jiddependi fuq il-piż tal-lott – Ara Tabella 2 ta' dan l-Anness[2] Jiddependi fuq il-piż tal-lott – Ara Tabella 3 ta' dan l-Anness--------------------------------------------------ANNESS IIPREPARAZZJONI TAL-KAMPJUN U KRITERJI GĦAL METODI TA' ANALIŻI WŻATI F'KONTROLLI UFFIĊJALI TAL-LIVELLI TA' OCHRATOXIN A F'ĊERTU IKEL1. PrekawzjonijietPeress li d-distribuzzjoni ta' l-ochratoxin A m'hijiex omoġenja, il-kampjuni għandhom jiġu ppreparati - u speċjalment omoġenizzati - b'attenzjoni kbira.Il-materjal kollu riċevut mill-laboratorju għandu jintuża għall-preparazzjoni tal-materjal għat-test.2. Trattament tal-kampjun kif riċevut fil-laboratorjuFarrak u ħallat b'mod fin u tajjeb il-kampjun globali komplut bl-użu ta' proċess li wera li jista' jikseb omoġenizzazzjoni kompluta.3. Suddiviżjoni tal-kampjuni għal għanijiet ta' infurzar u difiżaIl-kampjuni replikati għall-għanijiet ta' infurzar, kummerċ (difiża) u referenza għandhom jittieħdu mill-materjal omoġenizzat jekk dan ma jmurx kontra r-regoli ta' l-Istati Membri dwar it-teħid ta' kampjuni.4. Metodi analitiċi li għandhom jintużaw mill-laboratorju u rekwiżiti ta' kontroll tal-laboratorju4.1. DefinizzjonijietNumru ta' definizzjonijiet użati b'mod l-aktar komuni li l-laboratorju huwa meħtieġ juża huma mogħtija hawn taħt:Il-parametri ta' preċiżjoni kkwotati b'mod l-aktar komuni huma r-repetittività u r-riproduċċibbiltà.r = Ir-repetittività, il-valur li taħtu id-differenza assoluta bejn żewġ riżultati ta' testijiet miksuba taħt kondizzjonijiet ta' repetittività (i.e. l-istess kampjun, l-istess operatur, l-istess apparat, l-istess laboratorju, u intervall qasir ta' żmien) jista' jkun mistenni li jinsab fi ħdan probbabbiltà speċifika (tipikament 95 %) u għalhekk r = 2,8 × srSr = 1 Devjazzjoni standard, ikkalkulata minn riżultati ġenerati taħt kondizzjonijiet ta' repetittivitàRSDr × 100x—hija l-medju tar-riżultati fil-laboratorji u kampjuni kollhaR = Riproduċċibbiltà, il-valur li taħtu id-differenza assoluta bejn żewġ riżultati ta' testijiet miksuba taħt kondizzjonijiet ta' riproduċċibbiltà (i.e. fuq materjal identiku miksub minn operaturi f'laboratorji differenti, bl-użu tal-metodu standardizzat tat-test) jista' jkun mistenni li jinsab fi ħdan probabbiltà speċifika (tipikament 95 %); R = 2,8 × sRSR = Devjazzjoni standard, ikkalkulata minn riżultati taħt kondizzjonijiet ta' riproduċibbiltàRSDR × 100.4.2. Rekwiżiti ġeneraliMetodi ta' analiżi wżati għal għanijiet ta' kontroll ta' l-ikel għandhom jikkonformaw mad-dispożizzjonijiet tal-punti 1 u 2 ta' l-Anness tad-Direttiva 85/591/KEE dwar l-introduzzjoni tal-metodi ta' teħid ta' kampjuni u analiżi tal-Komunità għas-sorveljanza ta' l-ikel maħsub għall-konsum tal-bniedem.4.3. Rekwiżiti speċifiċiMeta l-ebda metodi speċifiċi għall-istabbiliment tal-livelli ta' ochratoxin A fl-ikel ma jkunu preskritti fil-livell tal-Komunità, il-laboratorji jistgħu jagħżlu kull metodu bil-kondizzjoni li l-metodu magħżul jissodisfa l-kriterji li ġejjin:Karatteristiċi rappreżentattivi għal ochratoxin ALivell μg/kg | Ochratoxin A |RSDr (%) | RSDR (%) | Rkupru (%) |<1 | ≤ 40 | ≤ 60 | 50-120 |1-10 | ≤ 20 | ≤ 30 | 70-110 |- Il-limiti ta' skoperta tal-metodi wżati m'humiex dikjarati peress li l-valuri ta' preċiżjoni huma mogħtija fil-konċentrazzjonijiet ta' interess.- Il-valuri ta' preċiżjoni huma kkalkulati mill-ekwazzjoni Horwitz:RSD= 21-0,siogcfejn:- RSDRhija d-devjazzjoni standard relattiva kalkulata minn riżultati ġenerati taħt kondizzjonijiet ta' riproduċċibbiltà× 100,- C hija l-proporzjon tal-konċentrazzjoni (i.e. 1 = 100 g/100 g, 0,001 = 1,000 mg/kg).Din hija ekwazzjoni ġeneralizzata ta' preċiżjoni, li instab li hija indipendenti mill-analyte u matrix imma biss dipendenti fuq il-konċentrazzjoni għal ħafna metodi ta' analiżi ta' rutina.4.4. Kalkolazzjoni ta' rkupruIr-riżultat analitiku għandu jkun rappurtat korrett jew mhux korrett għall-irkupru. Il-mod tar-rappurtar u l-livell ta' rkupru għandhom ikunu rrappurtati.4.5. Standards ta' kwalita tal-laboratorjuIl-laboratorji għandhom jikkonformaw mad-Direttiva 93/99/KEE dwar is-suġġett ta' miżuri addizzjonali li jirrigwardaw il-kontroll uffiċjali ta' l-ikel.--------------------------------------------------


title: Id-Direttiva tal-Kunsill 96/72/KE tat-18 ta' Novembru 1996 li temenda d-Direttivi 66/400/KEE, 66/401/KEE, 66/402/KEE, 66/403/KEE, 69/208/KEE u 70/458/KEE dwar il-kummerċ taż-żerriegħa tal-pitravi, taż-żerriegħa tal-pjanti ta' l-għalf, taż-żerriegħa taċ-ċereali, tal-patata taż-żrigħ, taż-żerriegħa tal-pjanti taż-żejt u l-fibri u taż-żerriegħa tal-ħxejjex

text:
Avviż Legali Importanti

|

31996L0072

Official Journal L 304 , 27/11/1996 P. 0010 - 0011

		Id-Direttiva tal-Kunsill 96/72/KEtat-18 ta' Novembru 1996li temenda d-Direttivi 66/400/KEE, 66/401/KEE, 66/402/KEE, 66/403/KEE, 69/208/KEE u 70/458/KEE dwar il-kummerċ taż-żerriegħa tal-pitravi, taż-żerriegħa tal-pjanti ta' l-għalf, taż-żerriegħa taċ-ċereali, tal-patata taż-żrigħ, taż-żerriegħa tal-pjanti taż-żejt u l-fibri u taż-żerriegħa tal-ħxejjexIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 43 tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi l-Artikolu G tat-Trattat dwar l-Unjoni Ewropea biddel it-terminu 'Komunità Ekonomika Ewropea' bit-terminu "Komunità Ewropea"; billi l-abbrevjazzjoni 'KEE' għandha għalhekk tiġi mibdula bl-abbrevjazzjoni "KE";Billi l-abbrevjazzjoni "KEE" tidher f'ċerti dispożizzjonijiet tad-Direttivi 66/400/KEE [4], 66/401/KEE [5], 66/402/KEE [6], 66/403/KEE [7], 69/208/KEE [8], u 70/458/KEE [9] dwar il-kummerċ taż-żerriegħa tal-pitravi, taż-żerriegħa tal-pjanti ta' l-għalf, taż-żerriegħa taċ-ċereali, tal-patata taż-żrigħ, taż-żerriegħa tal-pjanti taż-żejt u l-fibra u taż-żerriegħa tal-ħxejjex u partikolarment f'dak li għandhom x'jaqsmu l-pakketti u l-ittikkettjar taż-żerriegħa; billi huwa għalhekk xieraq li tinbidel l-abbrevjazzjoni 'KEE' bl-abbrevjazzjoni 'KE' fid-dispożizzjonijiet imsemmija;Billi, b'dankollu, il-ħażniet kbar ta' tikketti ordnati bil-quddiem u dawk li għadhom iġibu l-abbrevjazzjoni "KEE" għandhom, matul il-perjodu tal-kambjament, jibqgħu jkunu permissibbli li jintużaw,ADOTTA DIN ID-DIRETIVA:Artikolu 1Id-Direttivi 66/400/KEE, 66/401/KEE, 66/402/KEE, 66/403/EEC, 69/208/KEE u 70/458/KEE għandhom jiġu emendati kif ġej:1. Fid-Direttiva 66/400/KEE, l-abbrevjazzjoni "KEE" fi:- l-Artikolu 2. 1. G.,- l-Artikolu 10 (1), (2) u (3),- l-Artikolu 11 (1),- l-Artikolu 11a (1) u (2),- l-Artikolu 11b,- l-Artikolu 14 (1), it-tieni inċiż, u- l-Anness III A I u B, it-titolu u l-punt 1, għandhom jiġu mibdula bl-abbrevjazzjoni "KE".2. Fid-Direttiva 66/401/KEE, l-abbrevjazzjoni "KEE" fi:- l-Artikolu 2. 1. F u G,- l-Artikolu 9 (1), (2) u (3),- l-Artikolu 10 (1),- l-Artikolu 10a (1) u (2),- l-Artikolu 10b,- l-Artikolu 13 (3),- l-Artikolu 14 (1), it-tielet inċiż,- l-Anness IV A I (a) 1 u (b) 1, u- L-Anness IV B, it-titolu, il-punt (a) 1, il-punt (b) 1 u l-punt (c) 1, 3, 4, 5, 6 u 7, għandhom jiġu mibdula bl-abbrevjazzjoni "KE".3. Fid-Direttiva 66/402/KEE, l-abbrevjazzjoni "KEE" fl-Anness IV A, (a) 1 għandha tinbidel bl-abbrevjazzjoni "KE".4. Fid-Direttiva 66/403/KEE, l-abbrevjazzjoni "KEE" fl-Anness III, A, 1 għandha tinbidel bl-abbrevjazzjoni "KE".5. Fid-Direttiva 69/208/KEE, l-abbrevjazzjoni "KEE" fl-Anness IV, A, (a) 1 u fl-Anness IV, A, (b) 1 għandha tinbidel bl-abbrevjazzjoni "KE".6. Fid-Direttiva 70/458/KEE l-abbrevjazzjoni "KEE" fi:- l-Artikolu 25 (1), u- l-Anness IV, A, (a) 1 u B, (a) 1, għandhom jinbidlu bl-abbrevjazzjoni "KE".Artikolu 2Il-bqija tal-ħażniet tat-tikketti li jġorru l-abbrevjazzjoni "KEE" jistgħu jissoktaw jintużaw sal-31 ta' Diċembru 2001.Artikolu 31. L-Istati Membri għandhom idaħħlu fis-seħħ il-liġijiet, ir-regolamenti jew id-dispożizzjonijiet amministrattivi meħtieġa sabiex ikunu konformi ma' din id-Direttiva fl-1 Lulju 1997. Għandhom mill-ewwel jgħarrfu lill-Kummissjoni b'dan.Meta l-Istati Membri jadottaw dawn il-miżuri, dawn għandhom ikollhom referenza għal din id-Direttiva jew għandhom ikunu akkumpajnati b'din ir-riferenza fl-okkażjoni tal-pubblikazzjoni uffiċjali tagħhom. Il-metodi dwar kif jagħmlu din ir-referenza għandhom jiġu preskritti mill-Istati Membri.2. L-Istati Membri għandhom jikkomunikaw minnufih lill-Kummissjoni d-dispożizzjonijiet tal-liġijiet nazzjonali fil-qasam irregolat b'din id-Direttiva. Il-Kummissjoni għandha tgħarraf lill-Istati Membri l-oħra b'dan.Artikolu 4Din id-Direttiva għandha tidħol fis-seħħ fil-għoxrin jum ta' wara dak tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmula fi Brussel, fit-18 ta' Novembru 1996.Għall-KunsillI. YatesIl-President[1] ĠU Nru C 157, ta' l-1. 6. 1996, pġ. 15.[2] ĠU Nru C 166, ta’ l-10. 6. 1996, pġ. 243.[3] L-Opinjoni mogħtija fil-25 ta' Settembru 1996 (għadha mhix pubblikata fil-Ġurnal Uffiċjali).[4] ĠU Nru 125, tal-11. 7. 1966, pġ. 2290/66. Id-Direttiva kif l-aħħar emendata bit-Trattat tas-Sħubija (1994).[5] ĠU Nru 125, tal-11. 7. 1966, pġ. 2298/66. Id-Direttiva kif l-aħħar emendata bir-Direttiva tal-Kummissjoni 96/18/KE (ĠU Nru L 76, tas-26. 3. 1996, pġ. 21).[6] ĠU Nru 125, tal-11. 7. 1966, pġ. 2309/66. Id-Direttiva kif l-aħħar emendata bid-Direttiva tal-Kummissjoni 95/6/KE (ĠU Nru L 67, tal-25. 3. 1995, pġ. 30).[7] ĠU Nru 125, tal-11. 7. 1966, pġ. 2320/66. Id-Direttiva kif l-aħħar emendata bid-Direttiva tal-Kummissjoni 96/16/KE (ĠU Nru L 6, tad-9. 1. 1996, pġ. 19).[8] ĠU Nru L 169, ta’ l-10. 7. 1969, pġ. 3. Id-Direttiva kif l-aħħar emendata bid-Direttiva tal-Kummissjoni 96/18/KE (ĠU Nru L 76, tas-26. 3. 1996, pġ. 21).[9] ĠU Nru L 225, tat-12. 10. 1970, pġ. 7. Id-Direttiva kif l-aħħar emendata bid-Direttiva tal-Kummissjoni 96/18/KE (ĠU Nru L 76, tas-26. 3. 1996, pġ. 21).--------------------------------------------------


title: Direttiva tal-Kummissjoni 2009/135/KE tat- 3 ta’ Novembru 2009 li tippermetti derogi temporanji għal ċerti kriterji ta' eliġibilità għal donaturi ta' demm sħiħ u ta' komponenti tad-demm stabbiliti fl-Anness III tad-Direttiva 2004/33/KE fil-kuntest ta' riskju ta' nuqqas ikkawżat mill-pandemija tal-Influwenza A(H1N1) (Test b’relevanza għaż-ŻEE)

text:
               4.11.2009

               MT

               Il-Ġurnal Uffiċjali tal-Unjoni Ewropea

               L 288/7

         DIRETTIVA TAL-KUMMISSJONI 2009/135/KE
   tat-3 ta’ Novembru 2009
   li tippermetti derogi temporanji għal ċerti kriterji ta' eliġibilità għal donaturi ta' demm sħiħ u ta' komponenti tad-demm stabbiliti fl-Anness III tad-Direttiva 2004/33/KE fil-kuntest ta' riskju ta' nuqqas ikkawżat mill-pandemija tal-Influwenza A(H1N1)
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2002/98/KE tal-Parlament Ewropew u tal-Kunsill tas-27 ta' Jannar 2003 li tiffissa l-istandards tal-kwalità u tas-sigurtà għall-ġbir, l-ittestjar, l-ipproċessar, il-ħażna u t-tqassim tad-demm tal-bniedem u l-komponenti tad-demm tal-bniedem u li temenda d-Direttiva 2001/83/KE (1), u b'mod partikolari l-punt (d) tat-tieni paragrafu tal-Artikolu 29 tagħha,
   Billi:

               (1)

               Il-pandemija attwali, rikonoxxuta mill-Organizzazzjoni Dinjija tas-Saħħa (WHO) skont ir-Regolamenti Internazzjonali tas-Saħħa (2005), tal-Influwenza A(H1N1), kif iddefinit fid-Deċiżjoni tal-Kummissjoni 2000/96/KE (2) kif emendata bid-Deċiżjoni tal-Kummissjoni 2009/539/KE (3) tista' temporanjament tqiegħed f'riskju għal żmien qasir il-provvista tad-demm u l-komponenti tad-demm fl-Istati Membri billi taffettwa kemm id-donaturi kif ukoll il-persunal tas-servizzi nazzjonali tad-demm. Pjanijiet ta' kontinġenza jistgħu għalhekk ikunu meħtieġa biex tiġi ggarantita provvista bla qtugħ ta' demm u komponenti tad-demm. Dawn il-pjanijiet għandu jkun fihom taħlita ta' strumenti operattivi, ta' komunikazzjoni u regolatorji.

               (2)

               L-istrumenti regolatorji disponibbli jikkonsistu f'li wieħed itaffi, fuq bażi eċċezzjonali u temporanja, xi wħud mill-kriterji ta' eliġibilità għad-donaturi stabbiliti fl-Anness III tad-Direttiva tal-Kummissjoni 2004/33/KE tat-22 ta' Marzu 2004 li timplimenta d-Direttiva 2002/98/KE tal-Parlament Ewropew u tal-Kunsill dwar ċerti rekwiżiti tekniċi għad-demm u l-komponenti tad-demm (4) sabiex tiżdied il-provvista tad-demm.

               (3)

               Il-laxkar ta' dawn il-kriterji għandu jkun l-aħħar miżura li wieħed jirrikorri għaliha wara li l-miżuri organizzattivi għall-ottimizzazzjoni tal-katina tal-provvista tad-demm, il-kampanji komunikattivi indirizzati lid-donaturi u l-ottimizzazzjoni tal-użu kliniku tad-demm jirriżultaw mhux biżżejjed biex ipattu għal nuqqas ta' demm jew jipprevjenu dan in-nuqqas.

               (4)

               Id-WHO ppubblikat fil-11 ta' Ottubru 2007 rakkomandazzjoni dwar iż-żamma ta' provvista sikura u xierqa tad-demm f'każ ta' influwenza pandemika (5), filwaqt li tistipula li kull laxkar tal-kriterji ta' eliġibilità għandu jkun limitat għall-fażi 6 tal-perjodu ta' pandemija skont il-pjan tal-istat ta' tħejjija għall-influwenza globali tad-WHO (6).

               (5)

               Il-limiti minimi ta' emoglobina tad-donaturi stabbiliti fil-punt 1.2 tal-Anness III tad-Direttiva 2004/33/KE mhux dejjem jirriflettu r-riżervi attwali ta' ħadid tad-donaturi u għalhekk mhumiex dejjem valuri ta' referenza bażika għad-dijanjosi tal-anemija. Dawn huma limiti minimi ta' prekawzjoni fis-sens li dawn il-valuri ta' referenza huma iktar baxxi f'ċerti Stati Membri milli f'oħrajn, minħabba ċirkustanzi reġjonali jew li huma marbuta b'mod speċifiku mal-popolazzjoni. Għaldaqstant ma jiġux aċċettati persuni li mingħajr periklu jistgħu jagħtu d-demm għax ir-rati ta' emoglobina tagħhom ikunu taħt l-istandard regolatorju. Għalhekk, fil-kuntest tal-pandemija tal-Influwenza A(H1N1) attwali, dawn il-livelli jistgħu jitnaqqsu b'massimu ta' 5g/l kemm għan-nisa kif ukoll għall-irġiel mingħajr ma titqiegħed f'riskju s-saħħa tad-donaturi. F'kull każ, l-eliġibilità ta' kull donatur hija evalwata minn professjonisti tas-saħħa kkwalifikati skont l-Artikolu 19 tad-Direttiva 2002/98/KE, li jistgħu, huma u jevalwaw is-sitwazzjoni effettiva tar-riskju, ma jaċċettawx id-donatur ikkonċernat.

               (6)

               Il-Kummissjoni Ewropea talbet liċ-Ċentru Ewropew għall-Kontroll u l-Prevenzjoni tal-Mard (ĊEKM) iwettaq stima tar-riskju tat-tnaqqis temporanju tal-perjodu ta' differiment tad-donaturi wara l-fejqan minn episodju ta' tip ta' influwenza fil-kuntest tal-pandemija tal-Influwenza A(H1N1). L-istima li ntbagħtet fid-9 ta' Ottubru 2009 kkonkludiet li r-riskju miżjud fir-rigward kemm tad-donatur kif ukoll tar-riċevitur, jekk il-perjodu ta' differiment jitnaqqas għal sebat (7) ijiem, huwa baxx ħafna u f'kull każ għandu jiġi megħlub mir-riskju ta' nuqqas ta' demm.

               (7)

               Bħala kwistjoni ta' urġenza, l-Istati Membri għandhom għalhekk jitħallew jidderogaw b'mod eċċezzjonali u temporanju minn dawn il-kriterji ta' eliġibilità, kemm-il darba l-kundizzjonijiet stipulati f'din id-Direttivi jintlaħqu.

               (8)

               Fid-dawl tan-natura imminenti tar-riskju ta' nuqqas minħabba l-pandemija tal-Influwenza A(H1N1) attwali, din id-Direttiva għandha tidħol fis-seħħ minnufih sabiex l-Istati Membri jkunu jistgħu jittrasponuha u japplikaw il-miżuri meħtieġa fl-iqsar żmien possibbli.

               (9)

               Il-miżuri stipulati f'din id-Direttiva huma maħsuba bħala tweġiba għal sitwazzjoni temporanja marbuta mal-vajrus speċifiku tal-Influwenza A(H1N1). Din id-Direttiva għalhekk għandha tapplika sat-30 ta' Ġunju 2010. Sa dak iż-żmien, l-eqqel tal-perjodu 2009/2010 tal-pandemija tal-Influwenza A(H1N1) għandu jkun għadda, ir-riskji tan-nuqqas għaldaqstant għandhom ikunu tal-inqas naqsu, u għandha tkun disponibbli aktar dejta fid-dettall dwar l-epidemjoloġija tal-marda u l-vaċċinazzjoni.

               (10)

               Il-miżuri pprovduti f'din id-Direttiva huma skont l-opinjoni tal-Kumitat stabbilit bl-Artikolu 28 tad-Direttiva 2002/98/KE,

         ADOTTAT DIN ID-DIRETTIVA:
   Artikolu 1
   Derogi ta' ċerti kriterji ta' eliġibilità għad-donaturi
   1.   L-Istati Membri, quddiem riskju serju ta' nuqqas jew nuqqas attwali fil-provvista tad-demm u l-komponenti tad-demm direttament minħabba l-pandemija tal-Influwenza A(H1N1), jistgħu, fuq bażi temporanja:

               (a)

               b'deroga mill-punt 1.2 tal-Anness III tad-Direttiva 2004/33/KE, inaqqsu l-livelli minimi ta' emoglobina fid-demm tad-donaturi għal mhux inqas minn 120 g/l għan-nisa u 130 g/l għall-irġiel;
               u/jew

               (b)

               b'deroga mill-punt 2.2.1 tal-Anness III tad-Direttiva 2004/33/KE, japplikaw perjodu ta' differiment ta' mhux aktar minn sebat (7) ijiem wara l-waqfien tas-sintomi tal-mard tat-tip tal-influwenza.

         2.   L-implimentazzjoni tad-derogi msemmija fil-paragrafu 1 għandha tkun soġġetta għall-kundizzjonijiet li ġejjin:

               (a)

               l-Istat Membru kkonċernat għandu javża lill-Kummissjoni mingħajr dewmien dwar il-miżuri li beħsiebu jieħu jew li jkun ħa skont il-paragrafu 1;

               (b)

               l-Istat Membru għandu jikkomunika lill-Kummissjoni l-ġustifikazzjonijiet dwar il-ħtieġa ta' dawn il-miżuri, l-aktar dwar il-livell tar-riskju tan-nuqqas, jew tan-nuqqas attwali, ta' demm u komponenti tad-demm, inkluża deskrizzjoni tal-kriterji u l-metodoloġija użati fl-istima ta' din il-ħtieġa;

               (c)

               hekk kif, skont l-istess kriterji u metodoloġija msemmija fil-punt (b), il-provvista tad-demm u tal-komponenti tad-demm tiġi għal livell suffiċjenti, l-Istat Membru kkonċernat għandu jġib fi tmiem l-implimentazzjoni tad-derogi temporanji msemmija fil-paragrafu 1 u javża lill-Kummissjoni dwar dan.

         Artikolu 2
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard mill-31 ta’ Diċembru 2009. Huma għandhom minnufih jikkomunikaw lill-Kummissjoni t-test ta' dawn id-dispożizzjonijiet u tabella ta' korrelazzjoni bejn dawn id-dispożizzjonijiet u din id-Direttiva.
   Meta l-Istati Membri jadottaw dawn id-dispożizzjonijiet, għandu jkun fihom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Id-dħul fis-seħħ
   Din id-Direttiva għandha tidħol fis-seħħ l-għada tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Hija għandha tapplika sat-30 ta’ Ġunju 2010.
   Artikolu 4
   Id-destinatarji
   Din id-Direttiva hija indirizzata lill-Istati Membri.

      Magħmul fi Brussell, it-3 ta’ Novembru 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 33, 8.2.2003, p. 30.

      (2)  ĠU L 28, 3.2.2000, p. 50.

      (3)  ĠU L 180, 11.7.2009, p. 22.

      (4)  ĠU L 91, 30.3.2004, p. 25.

      (5)  Linji gwida għall-Għażla tad-Donaturi f'Sitwazzjonijiet Pandemiċi (Netwerk ta' Regolaturi tad-Demm) http://www.who.int/bloodproducts/brn/DonorSelectionincaseofPandemicSituations.pdf

      (6)  http://www.who.int/csr/resources/publications/influenza/WHO_CDS_CSR_GIP_2005_5/en/index.html


title: Direttiva tal-Kummissjoni 2011/74/UE tad- 29 ta’ Lulju 2011 li temenda, għall-għanijiet tal-adattament tagħha għall-progress tekniku, l-Anness II mad-Direttiva 96/73/KE tal-Parlament Ewropew u tal-Kunsill dwar ċerti metodi għall-analiżi kwantitattiva ta’ taħlitiet ta’ żewġ fibri tat-tessut Test b’relevanza għaż-ŻEE

text:
               30.7.2011

               MT

               Il-Ġurnal Uffiċjali tal-Unjoni Ewropea

               L 198/32

         DIRETTIVA TAL-KUMMISSJONI 2011/74/UE
   tad-29 ta’ Lulju 2011
   li temenda, għall-għanijiet tal-adattament tagħha għall-progress tekniku, l-Anness II mad-Direttiva 96/73/KE tal-Parlament Ewropew u tal-Kunsill dwar ċerti metodi għall-analiżi kwantitattiva ta’ taħlitiet ta’ żewġ fibri tat-tessut
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 96/73/KE tal-Parlament Ewropew u tal-Kunsill tas-16 ta’ Diċembru 1996 dwar ċerti metodi għall-analiżi kwantitattiva ta’ taħlitiet ta’ żewġ fibri tat-tessut (1), u b’mod partikolari l-Artikolu 5 tagħha,
   Billi:

               (1)

               Id-Direttiva 2008/121/KE tal-Parlament Ewropew u tal-Kunsill tal-14 ta’ Jannar 2009 dwar ismijiet tat-tessuti (2) titlob li l-ittikkettjar ikun jindika l-kompożizzjoni tal-fibri tal-prodotti tat-tessut, filwaqt li jsiru kontrolli b’analiżi dwar il-konformità ta’ dawn il-prodotti mal-indikazzjonijiet mogħtija fuq it-tikketta.

               (2)

               Metodi uniformi għal analiżi kwantitattiva ta’ taħlitiet ta’ żewġ fibri tat-tessut huma previsti fid-Direttiva 96/73/KE.

               (3)

               Fuq il-bażi ta’ sejbiet riċenti minn grupp ta’ ħidma tekniku, id-Direttiva 2008/121/KE ġiet adattata għall-progress tekniku biż-żieda tal-fibra bikomponenti abbażi tal-polipropilen/poliammid mal-lista ta’ fibri stipulata fl-Annessi I u V ma’ din id-Direttiva.

               (4)

               Għalhekk huwa meħtieġ li jiġu mfissra metodi uniformi ta’ ttestjar għall-bikomponent abbażi tal-polipropilen/poliammid.

               (5)

               Id-Direttiva 96/73/KE għalhekk għandha tiġi emendata skont dan.

               (6)

               Il-miżuri stipulati f'din id-Direttiva huma skont l-opinjoni tal-Kumitat dwar id-Direttivi dwar it-Twaħħil tat-Tikketti u l-Ismijiet tat-Tessuti,

         ADOTTAT DIN ID-DIRETTIVA:
   Artikolu 1
   L-Anness II mad-Direttiva 96/73/KE huwa emendat skont l-Anness ta’ din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva sa mhux aktar tard mit-30 ta’ Lulju 2012. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, id-29 ta’ Lulju 2011.

            Għall-Kummissjoni

            Il-President

         José Manuel BARROSO

      (1)  ĠU L 32, 3.2.1997, p. 1.

      (2)  ĠU L 19, 23.1.2009, p. 29.

      ANNESS
      Il-Kapitolu 2 tal-Anness II tad-Direttiva 96/73/KE huwa emendat kif ġej:

                  (1)

                  It-Tabella Sommarja tinbidel b'din li ġejja:
                  “2.   TABELLA SOMMARJA

                              Il-metodu osservat

                              Kamp ta' applikazzjoni (1)

                              Reaġent

                              Komponent li jinħall

                              Komponent li ma jinħallx

                              1.

                              Aċetat

                              Ċerti fibri oħra

                              Aċetun

                              2.

                              Ċerti fibri ta' proteina

                              Ċerti fibri oħra

                              Ipoklorit

                              3.

                              Viskuż, kupru jew ċerti tipi ta’ modal

                              Ċerti fibri oħra

                              Aċidu formiku u klorur taż-żingu

                              4.

                              Poliammid jew najlon

                              Ċerti fibri oħra

                              Aċidu formiku, 80 % m/m

                              5.

                              Aċetat

                              Ċerti fibri oħra

                              Alkoħol tal-benżil

                              6.

                              Triaċetat jew polilaktid

                              Ċerti fibri oħra

                              Diklorometan

                              7.

                              Ċerti fibri taċ-ċelluloża

                              Ċerti fibri oħra

                              Aċidu sulfuriku, 75 % m/m

                              8.

                              Akriliki, ċerti modakriliki jew ċerti klorofibri

                              Ċerti fibri oħra

                              Dimetilformammid

                              9.

                              Ċerti klorofibri

                              Ċerti fibri oħra

                              Disulfid tal-karbonju/aċetun, 55,5/44,5 v/v

                              10.

                              Aċetat

                              Ċerti fibri oħra

                              Aċidu aċetiku glaċjali

                              11.

                              Ħarir, poliammid jew najlon

                              Ċerti fibri oħra

                              Aċidu sulfuriku, 75 % m/m

                              12.

                              Ġuta

                              Ċerti fibri tal-annimali

                              Metodu bil-kontenut ta’ nitroġenu

                              13.

                              Polipropilen

                              Ċerti fibri oħra

                              Ksilin

                              14.

                              Ċerti fibri

                              Ċerti fibri oħra

                              Metodu ta’ aċidu sulfuriku konċentrat

                              15.

                              Klorofibri, ċerti modakriliki, ċerti elastani, aċetati, triaċetati

                              Ċerti fibri oħra

                              Ċikloesanun

                              16.

                              Melamina

                              Ċerti fibri oħra

                              Aċidu formiku jaħraq 90 % m/m

                  (2)

                  Il-punt 1.2 tal-metodu Nru 1 qed jinbidel b'dan li ġej:

                              “2.

                              suf (1), xagħar tal-annimali (2 u 3), ħarir (4), qoton (5), kittien (7), qanneb veru (8), ġuta (9), abaka (10), alfa (11), kajjar (12), broom (13), ramie (14), sisal (15), kupru (21), modal (22), proteina (23), viskuż (25), akrilik (26), poliammid jew najlon (30), poliester (35), polipropilen (37), elastomultiester (46), elastolefin (47), melamina (48) u l-bikomponent abbażi tal-polipropilen/poliammid (49).

                        Dan il-metodu fl-ebda ċirkustanza ma hu applikabbli għal fibri aċetati li ġew deaċetilati fil-wiċċ.”

                  (3)

                  Il-punt 1.2 tal-metodu Nru 2 qed jinbidel b'dan li ġej:

                              “2.

                              qoton (5), kupru (21), viskuż (25), akrilik (26), klorofibri (27), poliammid jew najlon (30), poliester (35), polipropilen (37), elastan (43), fibri tal-ħġieġ (44), elastomultiester (46), elastolefin (47), melamina (48) u l-bikomponent abbażi tal-polipropilen/poliammid (49).

                        F’każ li jkun hemm preżenti fibri ta’ proteini differenti, il-metodu jagħti t-total tal-ammonti tagħhom iżda mhux il-kwantitajiet individwali tagħhom.”

                  (4)

                  Il-metodu Nru 3 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “VISKUŻ, KUPRU JEW ĊERTI TIPI TA' MODAL U ĊERTI FIBRI OĦRA

                                 (Metodu li juża l-aċidu formiku u l-klorur taż-żingu)”

                              (b)

                              Il-punt 1.2 qed jinbidel b'dan li ġej:

                                          “2.

                                          qoton (5), polipropilen (37), elastolefin (47) u melamina (48).

                                    Jekk jinstab li tkun preżenti fibra tal-modal, għandu jsir test preliminari biex jivverifika jekk din iddubx fir-reaġent.
                              Dan il-metodu mhuwiex applikabbli għal taħlitiet li fihom il-qoton ikun ġarrab degradazzjoni kimika eċċessiva, u lanqas meta l-viskuż jew il-kupru jiġi mdewweb għalkollox bil-preżenza ta' ċerti żebgħat jew tirqim li ma jistgħux jitneħħew għalkollox.”

                              (c)

                              Il-punt 5 qed jinbidel b'dan li ġej:
                              “5.   IL-KALKOLU U L-ESPRESSJONI TAR-RIŻULTATI
                              Ikkalkola r-riżultati kif deskritt fl-istruzzjonijiet ġenerali. Il-valur ta’ ‘d’ huwa 1,00, ħlief għall-qoton, li għalih ‘d’ =1,02 u għall-melamina, li għaliha ‘d’ = 1,01.”

                  (5)

                  Il-metodu Nru 5 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “AĊETAT U ĊERTI FIBRI OĦRA

                                 (Metodu li juża alkoħol tal-benżil)”

                              (b)

                              Il-punt 1.2 qed jinbidel b'dan li ġej:

                                          “2.

                                          triaċetat (24), polipropilen (37), elastolefin (47) melamina (48) u l-bikomponenti abbażi tal-polipropilen/poliammid (49)."

                  (6)

                  Il-metodu Nru 6 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “TRIAĊETATI JEW POLILAKTID U ĊERTI FIBRI OĦRA

                                 (Metodu li juża d-diklorometan)”

                              (b)

                              Il-punt 1.2 qed jinbidel b'dan li ġej:

                                          “2.

                                          suf (1), xagħar tal-annimali (2 u 3), ħarir (4), qoton (5), kupru (21), modal (22), viskuż (25), akrilik (26), poliammid jew najlon (30), poliester (35), polipropilen (37), fibra tal-ħġieġ (44), elastomultiester (46), elastolefin (47), melamina (48) u l-bikomponent abbażi tal-polipropilen/poliammid (49).

                                 Nota

                              Il-fibri tat-triaċetat li jkunu għaddew minn fażi finali li twassal għall-idroliżi parzjali ma jibqgħux idubu għalkollox fir-reaġent. F’każijiet bħal dawn, il-metodu mhuwiex applikabbli”.

                  (7)

                  Il-metodu Nru 7 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “ĊERTI FIBRI TAĊ-ĊELLULOŻA U ĊERTI FIBRI OĦRA

                                 (Metodu li juża 75 % m/m aċidu sulfuriku)”

                              (b)

                              Il-punt 1.2 qed jinbidel b'dan li ġej:

                                          “2.

                                          poliester (35), polipropilen (37), elastomultiester (46), elastolefin (47) u l-bikomponent abbażi tal-polipropilen/poliammid (49)."

                              (c)

                              Il-punt 5 qed jinbidel b'dan li ġej:
                              “5.   IL-KALKOLU U L-ESPRESSJONI TAR-RIŻULTATI
                              Ikkalkola r-riżultati kif deskritt fl-istruzzjonijiet ġenerali. Il-valur ta' ‘d’ huwa 1,00, ħlief għall-bikomponent abbażi tal-polipropilen/poliammid, li għalih il-valur ta' ‘d’ huwa 1,01."

                  (8)

                  Il-punt 1.2 tal-Metodu Nru 8 qed jinbidel b'dan li ġej:

                              “2.

                              suf (1), xagħar tal-annimali (2 u 3), ħarir (4), qoton (5), kupru (21), modal (22), viskuż (25), poliammid jew najlon (30), poliester (35), polipropilen (37), elastomultiester (46), elastolefin (47), melamina (48) u bikomponenti abbażi tal-polipropilen/poliammid (49).

                        Huwa applikabbli bl-istess mod għall-akriliki, u ċerti modakriliki, ittrattati b’żebgħat premetallizzati, iżda mhux għal dawk miżbugħin b’żebgħat afterchrome.”

                  (9)

                  Il-punt 1.2 tal-Metodu Nru 9 qed jinbidel b'dan li ġej:

                              “2.

                              suf (1), xagħar tal-annimali (2 u 3), ħarir (4), qoton (5), kupru (21), modal (22), viskuż (25), akrilik (26), poliammid jew najlon (30), poliester (35), polipropilen (37), fibra tal-ħġieġ (44), elastomultiester (46), melamina (48) u bikomponent abbażi tal-polipropilen/poliammid (49).

                        Meta l-kontenut tas-suf jew tal-ħarir tat-taħlita jaqbeż il-25 %, għandu jintuża l-metodu Nru 2.
                  Meta l-kontenut tal-poliammid jew najlon tat-taħlita jaqbeż il-25 %, għandu jintuża l-metodu Nru 4.”

                  (10)

                  Il-metodu Nru 10 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “AĊETAT U ĊERTI FIBRI OĦRA

                                 (Metodu li juża l-aċidu aċetiku glaċjali)”

                              (b)

                              Il-punt 1.2 qed jinbidel b'dan li ġej:

                                          “2.

                                          ċerti klorofibri (27), primarjament il-fibri tal-klorur tal-polivinill, kemm jekk wara li jkunu ġew ikklorinati kif ukoll jekk le, polipropilen (37), elastolefin (47), melamina (48) u bikomponent abbażi tal-polipropilen/poliammid (49).”

                  (11)

                  Il-metodu Nru 11 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “ĦARIR JEW POLIAMMID U ĊERTI FIBRI OĦRA

                                 (Metodu li juża 75 % m/m aċidu sulfuriku)”

                              (b)

                              Il-punt 1 qed jinbidel b'dan li ġej:
                              “1.   IL-QASAM TA’ APPLIKAZZJONI
                              Dan il-metodu huwa applikabbli għal taħlitiet binarji, wara li titneħħa materja mhux fibruża, ta':

                                          1.

                                          ħarir (4) jew poliammid jew najlon, (30)
                                          ma

                                          2.

                                          suf (1), xagħar tal-annimali (2 u 3), polipropilen (37), elastolefin (47) melamina (48) u l-bikomponent abbażi tal-polipropilen/poliammid (49).’

                              (c)

                              Il-punt 2 qed jinbidel b'dan li ġej:
                              “2.   IL-PRINĊIPJU
                              Il-fibra tal-ħarir jew tal-poliammid jew tan-najlon tiddewweb minn piż xott magħruf tat-taħlita, b'75 % m/m ta' aċidu sulfuriku.
                              Ir-residwu jinġabar, jinħasel, jitnixxef u jintiżen. Il-piż tiegħu, korrett jekk meħtieġ, jitfisser bħala perċentwali tal-piż xott tat-taħlita. Il-perċentwali tal-ħarir jew poliammid jew najlon xott jinstab permezz tad-differenza.”

                              (d)

                              Il-punt 4 qed jinbidel b'dan li ġej:
                              “4.   IL-PROĊEDURA TAT-TEST
                              Segwi l-proċedura deskritta fl-istruzzjonijiet ġenerali u kompli kif ġej:

                                          Mal-kampjun miżmum fi flask konikali b'tapp tal-ħġieġ ta' kapaċità ta' mill-inqas 200 ml, żid 100 ml ta' 75 % m/m aċidu sulfuriku għal kull gramma tal-kampjuni u poġġi t-tapp. Ħawwad b'mod vigoruż u ħallih għal 30 minuta f'temperatura tal-kamra. Ħawwad mill-ġdid u ħallih joqgħod għal 30 minuta. Ħawwad għall-aħħar darba u ffiltra l-kontenut tal-flask minn ġewwa l-griġjol filtru miżun. Aħsel kwalunkwe fibri li jkun fadal mill-flask bir-reaġent ta' 75 % ta' aċidu sulfuriku. Aħsel ir-residwu fuq il-griġjol suċċessivament b'50 ml ta' reaġent ta' aċidu sulfuriku dilwit, 50 ml ilma u 50 ml ta' soluzzjoni ta' ammonja dilwita. Kull darba ħalli li l-fibri jibqgħu f'kuntatt mal-likwidu għal madwar 10 minuti qabel ma tapplika l-ġbid tal-arja. Finalment laħlaħ bl-ilma, waqt li tħalli l-fibri f'kuntatt mal-ilma għal madwar 30 minuta. Ixxotta l-griġjol bil-ġbid tal-arja, nixxef il-griġjol u r-residwu, berridhom u iżinhom.

                                          F'każ li t-taħlitiet b'żewġ fibri ta' poliammid flimkien mal-bikomponent abbażi tal-polipropilen/poliammid, wara li tkun iffiltrajt il-fibri minn ġewwa l-griġjol filtru miżun u qabel ma tapplika l-proċedra tal-ħasil deskritta, aħsel ir-residwu darbtejn fuq il-griġjol filtru b'50 ml ta' reaġent ta' 75 % ta' aċidu sulfuriku kull darba.”

                              (e)

                              Il-punti 5 u 6 qed jinbidlu b'dan li ġej:
                              “5.   IL-KALKOLU U L-ESPRESSJONI TAR-RIŻULTATI
                              Ikkalkola r-riżultati kif deskritt fl-istruzzjonijiet ġenerali. Il-valur ta' ‘d’ huwa 1,00, ħlief għas-suf, li għalih ‘d’ = 0,985, għall-bikomponent abbażi tal-polipropilen/poliammid, li għalih ‘d’ =1,005 u għall-melamina, li għaliha ‘d’ =1,01.
                              6.   PREĊIŻJONI
                              Għal taħlita omoġenja ta' materjali tat-tessuti, il-gradi ta' fiduċja tar-riżultati miksuba b'dan il-metodu mhumiex akbar minn ± 1 għal grad ta' fiduċja ta' 95 %, ħlief għal taħlitiet b'żewġ fibri ta' poliammid bil-bikomponent abbażi tal-propilen/poliammid li għalihom il-gradi ta' fiduċja tar-riżultati mhumiex aktar minn ± 2.”

                  (12)

                  Il-metodu Nru 14 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “ĊERTI FIBRI U ĊERTI FIBRI OĦRA

                                 (Metodu li juża l-aċidu sulfuriku kkonċentrat)”

                              (b)

                              Il-punt 1.2 qed jinbidel b'dan li ġej:

                                          “2.

                                          klorofibri (27) ibbażati fuq l-omopolimeri tal-klorur tal-vinil, kemm jekk wara li ġew ikklorinati kif ukoll jekk le, polipropilen (37), elastolefin (47), melamina (48) u l-bikomponent abbażi tal-polipropilen/poliammid (49).

                                    Il-modakriliki konċernati huma dawk li jagħtu soluzzjoni limpida meta mgħaddsa fl-aċidu sulfuriku kkonċentrat (densità relattiva ta' 1,84 f'20°C).
                              Dan il-metodu jista jintuża minflok il-metodi Nri 8 u 9.’

                              (c)

                              Il-punt 2 qed jinbidel b'dan li ġej:
                              “2.   IL-PRINĊIPJU
                              Il-kostitwent għajr il-klorofibra, polipropilen, elastolefin, melamina jew il-bikomponent abbażi tal-polipropilen/poliammid (jiġifieri l-fibri msemmija f'paragrafu 1.1) jiddewweb minn piż xott magħruf tat-taħlita b'aċidu sulfuriku kkonċentrat (densità relattiva ta' 1,84 f'20 °C). Ir-residwu li jikkonsisti f'klorofibra, polipropilen, elastolefin, melamina jew il-bikomponent abbażi tal-polipropilen/poliammid jinġabar, jinħasel, jitnixxef u jintiżen; il-piż tiegħu, korrett jekk meħtieġ, jitfisser bħala perċentwali tal-piż xott tat-taħlita. Il-perċentwali tat-tieni kostitwent jinstab permezz tad-differenza."

                              (d)

                              Il-punt 5 qed jinbidel b'dan li ġej:
                              “5.   IL-KALKOLU U L-ESPRESSJONI TAR-RIŻULTATI
                              Ikkalkola r-riżultati kif deskritt fl-istruzzjonijiet ġenerali. Il-valur ta' ‘d’ huwa 1,00, ħlief għall-melamina u l-bikomponent abbażi tal-polipropilen/poliammid, li għalihom il-valur ta' ‘d’ huwa 1,01."

                  (13)

                  Il-metodu Nru 16 huwa emendat kif ġej:

                              (a)

                              It-titolu jiġi sostitwit b’dan li ġej:

                                 “MELAMINA U ĊERTI FIBRI OĦRA

                                 (Metodu li juża l-aċidu formiku jaħraq)”

                              (b)

                              Il-punt 1.2 qed jinbidel b'dan li ġej:

                                          “2.

                                          qoton (5), aramid (31) u polipropilen (37).”

         (1)  Lista dettaljata tal-fibri taħt kull metodu”


title: Direttiva tal-Kunsill 2009/157/KE tat- 30 ta’ Novembru 2009 dwar l-annimali tal-ispeċi tal-bovini ta’ razza pura għat-tnissil (Test b’relevanza għaż-ŻEE)

text:
               10.12.2009

               MT

               Il-Ġurnal Uffiċjali tal-Unjoni Ewropea

               L 323/1

         DIRETTIVA TAL-KUNSILL 2009/157/KE
   tat-30 ta’ Novembru 2009
   dwar l-annimali tal-ispeċi tal-bovini ta’ razza pura għat-tnissil
   (verżjoni kodifikata)
   (Test b’relevanza għaż-ŻEE)
   IL-KUNSILL TAL-KOMUNITAJIET EWROPEJ,
   Wara li kkunsidra t-Trattat li jistabbilixxi il-Komunità Ekonomika Ewropea, u partikolarment l-Artikolu 37 tiegħu,
   Wara li kkunsidra l-proposta tal-Kummissjoni,
   Wara li kkunsidra l-Opinjoni tal-Parlament Ewropew (1),
   Wara li kkunsidra l-opinjoni tal-Kumitat Ekonomiku u Soċjali Ewropew (2),
   Billi:

               (1)

               Id-Direttiva tal-Kunsill 77/504/KEE tal-25 ta’ Lulju 1977 fuq l-annimali tal-fart ta’ razza pura għat-tnissil (3) ġiet emendata b'mod sostanzjali diversi drabi (4). Fl-interess taċ-ċarezza u tar-razzjonalità, l-imsemmija Direttiva għandha tiġi kodifikata.

               (2)

               Il-produzzjoni ta’ l-ifrat tokkupa post importanti ħafna fl-agrikoltura tal-Komunità, u riżultati sodisfaċenti jiddependu ħafna fuq l-użu l-annimali għat-tnissil ta’ razza pura.

               (3)

               Id-differenzi fost l-Istati Membri fir-rigward ta' razzez u standards huma ta’ tfixkil fil-kummerċ intra-Komunitarju. Jekk dawn id-differenzi jitneħħew u b’hekk titkabbar il-produttività agrikola f’dan is-settur, il-kummerċ intra-Komunitarju fl-annimali kollha għat-tnissil ta’ razza pura għandu jiġi liberalizzat.

               (4)

               Għandu jkun possibbli għall-Istati Membri li jinsistu għal ċertifikati ta’ l-arblu tar-razza mfassla skond il-proċedura tal-Komunità li qed tiġi preżentata.

               (5)

               Il-miżuri neċessarji għall-implimentazzjoni ta’din id-Direttiva għandhom jiġu adottati skond id-Deċiżjoni tal-Kunsill Nru 1999/468/KE tat-28 ta’ Ġunju 1999 li tistabliixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (5).

               (6)

               Din id-Direttiva hija bla ħsara għall-obbligi ta’ l-Istati Membri dwar il-limiti ta’ żmien għat-traspożizzjoni fil-liġi nazzjonali tad-Direttivi stabbiliti fl-Anness I Parti B,

         ADOTTA DIN ID-DIRETTIVA:
   Artikolu 1
   Għall-iskopijiet ta’ din id-Direttiva, għandhom japplikaw d-definizzjonijiet li ġejjin:

               (a)

               “annimal tal-ispeċi tal-bovini ta’ razza pura għat-tnissil” tfisser kull annimal tal-ispeċi tal-bovini, inkluż il-buflu, li l-ġenituri u n-nanniet tiegħu jiddaħħlu jew jiġu reġistrati f’reġistru tal-merħla ta’ l-istess razza, u li hu nnifsu jkun imdaħħal jew reġistrat u eliġibbli għad-dħul f' dan il-ktieb tal-merħla;

               (b)

               “reġistru tal-merħla” tfisser kull ktieb, reġistru, fajl jew mezz li jiġbor fih informazzjoni:

                           (i)

                           li hi miżmuma minn organizzazzjoni ta' dawk li jgħammru jew assoċjazzjoni uffiċjalment rikonoxxuta fl-Istat Membru fejn l-organizzazzjoni jew l-assoċjazzjoni ta' dawk li jgħammru kienet ikkostitwita, jew minn dipartiment uffiċjali ta' l-Istat Membru kkonċernat; u

                           (ii)

                           li fih l-annimali għat-tnissil ta’ razza pura ta’ razza partikolari tal-ispeċi tal-bovini jiddaħħlu u jkunu reġistrati b’referenza għall-antenati tagħhom.

         Artikolu 2
   L-Istati Membri għandhom jiżguraw li dan li ġej ma jkunx projbit, ristrett jew impedut minħabba raġunijiet żootekniċi:

               (a)

               il-kummerċ intra-Komunitarju fl-annimali tal-ispeċi tal-bovini ta’ razza pura għat-tnissil;

               (b)

               il-kummerċ intra-Komunitarju fis-semen u1 ova u embrijoni ta’ l-annimali tal-ispeċi tal-bovini ta’ razza pura għat-tnissil;

               (ċ)

               l-istabbiliment ta’ reġistri tal-merħla, dment li jkunu konformi mar-rekwiżiti stabbiliti skond l-Artikolu 6;

               (d)

               ir-rikonoxximent ta’ l-organizzazzjonijiet jew l-assoċjazzjonijiet li jżommu reġistru tal-merħla, skond l-Artikolu 6; u

               (e)

               soġġetti għad-Direttiva tal-Kunsill 87/328/KEE tat-18 ta’ Ġunju 1987 dwar l-aċċettazzjoni għall-iskopijiet ta’ tgħammir ta’ bhejjem ta’ l-ifrat tar-refgħa ta’ razza pura (6), il-kummerċ intra-Komunitarju fil-barrin użati għall-inseminazzjoni artifiċjali.

         Artikolu 3
   L-organizzazzjonijiet jew l-assoċjazzjonijiet ta’ dawk li jgħammru rikonoxxuti uffiċjalment minn Stat Membru ma jistgħux jopponu d-dħul fir-reġistri tal-merħla tagħhom ta’ annimali tal-ispeċi tal-bovini ta’ razza pura għat-tnissil minn Stati Membri oħra dment li jissodisfaw ir-rekwiżiti stabbiliti skond l-Artikolu 6.
   Artikolu 4
   1.   L-Istati Membri għandhom ifasslu u jżommu aġġornata lista ta’ korpi kif imsemmi fl-Artikolu 1(b)(i), li huma rikonoxxuti uffiċjalment għall-għan li jżommu jew jistabbilixxu r-reġistri tal-merħla u jirrenduha disponibbli għall-Istati Membri l-oħra u għall-pubbliku.
   2.   Regoli dettaljati għall-applikazzjoni uniformi tal-paragrafu 1 jistgħu jiġu adottati skond il-proċedura msemmija fl-Artikolu 7(2).
   Artikolu 5
   L-Istati Membri jistgħu jirrikjedu li l-annimali tal-ispeċi tal-bovini ta’ razza pura għat-tnissil u s-semen u 1 ova u embrijoni minn dawn l-annimali jkunu akkumpanjati, fil-kummerċ intra-Komunitarju, minn ċertifikat ta’ l-arblu tar-razza li jaqbel ma’ kampjun imfassal skond il-proċedura imsemmija fl-Artikolu 7(2), partikolarment rigward il-prestazzjoni żooteknika.
   Artikolu 6
   Dan li ġej għandu jkun stabbilit skond il-proċedura imsemmija fl-Artikolu 7(2):

               (a)

               il-metodi tal-monitoraġġ tal-prestazzjoni u l-metodi sabiex jiġi evalwat il-valur ġenetiku ta’ l-ifrat;

               (b)

               il-kriterji li jirregolaw ir-rikonoxximent ta’ l-organizzazzjoniet u l-assoċjazzjoniet ta’ min jgħammar;

               (ċ)

               il-kriterji li jirregolaw l-istabbiliment ta' reġistri tal-merħla;

               (d)

               il-kriterji li jirregolaw id-dħul fir-reġistri tal-merħla;

               (e)

               id-dettalji li għandhom jidru fiċ-ċertifikat ta’ l-arblu tar-razza.

         Artikolu 7
   1.   Il-Kummissjoni għandha tkun assistita mill-Kumitat Permanenti taz-Żooteknika stabbilit bid-Deċiżjoni tal-Kunsill 77/505/KEE tal-25 ta’Lulju 1977 li twaqqaf Kumitat Permanenti dwar iż-Żooteknika (7).
   2.   Fejn issir referenza għal dan l-paragrafu, għandhom japplikaw l-Artikoli 5 u 7 tad-Deċiżjoni 1999/468/KE.
   Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jkun ta' tliet xhur.
   Artikolu 8
   L-Istati Membri għandhom jikkomunikaw lill-Kummissjoni, it-testi tad-dispożizzjonijiet prinċipali tal-liġi nazzjonali li jaddottaw fil-qasam kopert minn din id-Direttiva.
   Artikolu 9
   Id-Direttiva 77/504/KEE, kif emendata bl-atti elenkati fl-Anness I, Parti A, hi mħassra, bla ħsara għall-obbligi ta’ l-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi stabbiliti fl-Anness I, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skond it-tabella ta’ korrelazzjoni fl-Anness II.
   Artikolu 10
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Din id-Direttiva għandha tapplika mit-2 ta' Jannar 2010.
   Artikolu 11
   Din id-Direttiva hi indirizzata lill-Istati Membri.

      Magħmul fi Brussell, it-30 ta’ Novembru 2009.

            Għall-Kunsill

            Il-President

         S. O. LITTORIN

      (1)  Opinjoni tal-20 ta' April 2009 (għadha m'hijiex ippubblikata fil-Ġurnal Uffiċjali).

      (2)  Opinjoni tal-15 ta' Lulju 2009 (għadha m'hijiex ippubblikata fil-Ġurnal Uffiċjali).

      (3)  ĠU L 206, 12.8.1977, p. 8.

      (4)  Ara l-Anness I, Parti A.

      (5)  ĠU L 184, 17.7.1999, p. 23.

      (6)  ĠU L 167, 26.6.1987, p. 54.

      (7)  ĠU L 206, 12.8.1977, p. 11.

      ANNESS I

         Parti A

      Direttiva mħassra flimkien mal-lista tal-emendi suċċessivi tagħha
      (imsemmija fl-Artikolu 9)

                  Direttiva tal-Kunsill 77/504/KEE
                  (ĠU L 206, 12.8.1977, p. 8)

                  Direttiva tal-Kunsill 79/268/KEE
                  (ĠU L 62, 13.3.1979, p. 5)

                  Att tal-Adeżjoni 1979, Anness I,
                  Punt II.A.65(ĠU L 291, 19.11.1979, p. 64 u p. 85)

                  Direttiva tal-Kunsill 85/586/KEE
                  (ĠU L 372, 31.12.1985, p. 44)

                  Artikolu 4 biss

                  Direttiva tal-Kunsill (KEE) Nru. 3768/85
                  (ĠU L 362, 31.12.1985, p. 8)

                  Anness, punt 46 biss

                  Direttiva tal-Kunsill 91/174/KEE
                  (ĠU L 85, 5.4.1991, p. 37)

                  Artikolu 3 biss

                  Direttiva tal-Kunsill 94/28/KE
                  (ĠU L 178, 12.7.1994, p. 66)

                  Artikolu 11 biss

                  Att tal-Adeżjoni 1994, Anness I,
                  Punt V.F.I.A.60 (ĠU C 241, 29.8.1994, p. 155)

                  Direttiva tal-Kunsill (KE) Nru. 807/2003
                  (ĠU L 122, 16.5.2003, p. 36)

                  Anness III, punt 23 biss

                  Direttiva tal-Kunsill (KE) Nru 2008/73/KE
                  (ĠU L 219, 14.8.2008, p. 40)

                  Artikolu 2 biss

         Parti B

      Lista tal-limiti ta’ żmien għat-traspożizzjoni fil-liġi nazzjonali
      (imsemmija fl-Artikolu 9)

                  Direttiva

                  Limitu ta’ żmien għat-traspożizzjoni

                  77/504/KEE

                  1 ta’ Jannar 1979 bl-eċċezzjoni tal-Artikolu 7.
                  Rigward Artikolu 7, fir-rigward ta’ kull wieħed mill-punti li din tkopri, fl-istess dati bħal dawk li għandhom ikunu konformi mad-disposizzjonijiet korrispondenti applikabbli fil-kummerċ intra-komunitarju, u partikolarment id-deċiżjonijiet li huma adottati b’suċċess permezz ta’ l-Artikolu 6.

                  85/586/KEE

                  1 ta’ Jannar 1986

                  91/174/KEE

                  31 ta’ Diċembru 1991

                  94/28/KE

                  1 ta’ Lulju 1995

                  2008/73/KE

                  1 ta' Jannar 2010

      ANNESS II

         Tabella ta’ korrelazzjoni

                  Direttiva 77/504/KEE

                  Din id- Direttiva

                  Artikolu 1(a)

                  Artikolu 1(a)

                  Artikolu 1(b), l-ewwel u t-tieni inċiż

                  Artikolu 1(b)(i) u (ii)

                  Artikolu 2, l-ewwel paragrafu, l-ewwel sal-ħames inċiż

                  Artikolu 2(a) sa (e)

                  Artikolu 2, t-tieni paragrafu

                  —

                  Artikolu 3

                  —

                  Artikolu 4

                  Artikolu 3

                  Artikolu 4a

                  Artikolu 4

                  Artikolu 5

                  Artikolu 5

                  Artikolu 6(1), l-ewwel sal-ħames inċiż

                  Artikolu 6(a) sa (e)

                  Artikolu 6(2)

                  —

                  Artikolu 8(1) u (2)

                  Artikolu 7(1) u (2)

                  Artikolu 8(3)

                  —

                  —

                  Artikolu 8

                  Artikolu 9

                  —

                  —

                  Artikolu 9

                  —

                  Artikolu 10

                  Artikolu 10

                  Artikolu 11

                  —

                  Anness I

                  —

                  Anness II


title: Id-Direttiva tal-Kummissjoni 2003/76/KE tal-11 ta’ Awwissu 2003 li temenda d-direttva tal-kunsill 70/220/KEE dwar miżuri li għandhom jittieħdu kontra t-tniġġiż ta’ l-arja b’emissjonijiet minn vetturi b’muturTest b’rilevanza għaż-ŻEE

text:
Avviż Legali Importanti

|

32003L0076

Official Journal L 206 , 15/08/2003 P. 0029 - 0030

		Id-Direttiva tal-Kummissjoni 2003/76/KEtal-11 ta’ awwissu 2003li temenda d-direttva tal-kunsill 70/220/KEE dwar miżuri li għandhom jittieħdu kontra t-tniġġiż ta’ l-arja b’emissjonijiet minn vetturi b’mutur(Test b’rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabilixxi l-Komunità Ewropea,Wara li kkunsidrat id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li jirrelataw għall-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata mir-Regolament (KE) Nru 807/2003 [2], u b’mod partikolari l-Artikolu 13(2) tagħha,Wara li kkunsidrat id-Direttiva tal-Kunsill 70/220/KEE ta’ l-20 ta’ Marzu 1970 dwar l-approssimazzjoni tal-liġijiet ta’ l-Istati Membri dwar miżuri li għandhom jittieħdu kontra tniġġiż ta’ l-arja minn emissjonijiet minn vetturi bil-mutur [3], kif l-aħħar emendata bid-Direttiva tal-Kummissjoni 2002/80/KE [4], u b’mod partikolari l-Artikolu 5 tagħha,Billi:(1) Id-Direttiva 70/220/KEE hija waħda mid-direttivi separati għall-għanijiet tal-proċedura ta’ l-approvazzjoni tat-tip KE stabbilita bid-Direttiva 70/156/KEE.(2) Id-Direttiva 70/220/KEE, kif emendata bid-Direttiva 2002/80/KE, introduċiet ħtiġiet speċifiċi li jirrelataw għall-approvazzjoni tat-tip ta’ vetturi tal-gass bikarburati u monokarburati fir-rigward ta’ sistemi djanjostiċi abbord (OBD). Għamlet dispożizzjoni ukoll għall-approvazzjoni tat-tip, għal perjodu limitat, ta’ sistemi ta’ vetturi karburati bil-gass OBD li jikkontjenu defiċjenzi minuri. Huwa neċessarju li dawk id-dispożizzjonijiet jiġu kkumplimentati b’miżuri tekniċi addizzjonali li jkopru t-trażmissjoni ta’ senjali djanjostiċi sabiex tiġi pprevenuta barriera għall-kummerċ li tirriżulta bħala riżultat ta’ teknoloġiji OBD ta’ vetturi tal-gass żviluppati riċentement li jikkonformaw fir-rigwardi l-oħra kollha mal-ħtiġiet tad-Direttiva 70/220/KEE.(3) Id-Direttiva 70/220/KEE, kif emendata bid-Direttiva 2002/80/KE, ukoll introduċiet ħtiġiet speċifiċi li jirrelataw għall-approvazjon tat-tip KE ta’ kovertituri kataloitiċi ta’ sostituzzjoni. Dawk il-ħtiġiet għandhom jiġu aġġustati sabiex konvertitur katalitiku ta’ sostituzzjoni jista’ jiġi approvat skond it-tip bħala unità teknika separata fuqil-bażi li huwa ta’ l-istess tip bħal konvertitur katalitiku ta’ apparat oriġinali jew konvertitur katalitiku oriġinali ta’ sostituzzjoni li għalih diġà ingħatat approvazzjoni tat-tip.(4) Id-Direttiva 70/220/KEE għandha għalhekk tiġi emendata kif adattat.(5) Il-miżuri previsti f’din id-Direttiva huma skond l-opinjoni tal-Kumitat għal Adattament għall-Progress Tekniku stabbilita bid-Direttiva 70/156/KEE,ADOTTAT DIN ID-DIRETTIVA:Artikolu 1L-Annessi XI u XIII mad-Direttiva 70/220/KEE huma emendati bi qbil mal-Anness ma’ din id-Direttiva.Artikolu 21. L-Istati Membri għandhom jadottaw u jippubblikaw, sa mhux iktar tard mill-4 ta’ Settembru 2004, il-liġijiet, ir-regolamenti u d-dispożizzjonijiet amministrattivi neċessarji sabiex jikkonformaw ma’ din id-Direttiva. Għandhom minnufih jikkomunikaw lill-Kummissjoni it-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.Għandhom japplikaw dawk id-dispożizzjonijiet mill-4 ta’ Settembru 2004.Meta l-Istati Membri jadottaw dawk id-dispożizzjonijiet, għandhom jinkludu referenza għal din id-Direttiva jew ikollhom magħhom din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.2. Stati Membri għandhom jikkomunikaw lill-Kummissjoni it-test tad-dispożizzjonijiet ewlenija li huma jadottaw fil-qasam kopert b’din id-Direttiva.Artikolu 3Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Artikolu 4Din id-Direttiva għandha bħala d-destinatarji tagħha lill-Istati Membri.Magħmula fi Brussel, fil-11 ta’ Awissu 2003.Għall-KummissjoniErkki LiikanenMembru tal-Kummissjoni[1] ĠU L 42, tat-23.2.1970, p. 1.[2] ĠU L 122, tas-16.5.2003, p. 36.[3] ĠU L 76, tas-6.4.1970, p. 1.[4] ĠU L 291, tat-28.10.2002, p. 20.--------------------------------------------------L-ANNESSL-Annessi XI u XIII mad-Direttiva 70/220/KEE huma emendati kif ġej:A. L-Anness XI huwa emendat kif ġej:1. Is-Sezzjoni 3.3.3.4 hija sostitwita b’dan li ġej:"3.3.3.4. Jekk attiv fuq il-karburant magħżul, komponenti oħra ta’ sistema ta’ kontroll ta’ emissjoni jew sistemi oħra, jew komponenti powertrain relatati ma’ l-emissjoni jew sistemi li huma konnessi ma’ kompjuter, li n-nuqqas tagħhom jista’ jirriżulta’ f’emissjonijiet mill-pajp ta’ wara li jeċċedu l-limiti mogħtija f’ 3.3.2;".2. Is-Sezzjoni 4.5.2 hija sostitwita b’dan li ġej:"4.5.2. Minkejja l-ħtiġiet tas-sezzjoni 6.6 ta’ l-Appendiċi 1 ma’ dan l-Anness, u meta mitlub mill-fabbrikant, l-awtorità ta’ l-approvazzjoni tat-tip għandha taċċetta n-nuqqasijiet li ġejjin bħala li jissodisfaw il-ħtiġiet ta’ dan l-Anness għall-valutazzjoni u t-trażmissjoni ta’ sinjali djanjostiċi:- it-trażmissjoni ta’ sinjali djanjostiċi għall-karburant f’użu preżenti fuq indirizz ta’ fonti unika,- valutazzjoni ta’ sett wieħed ta’ sinjali djanjostiċi għaż-żewġ tipi ta’ karburant (li jikkorrispondu għal vetturi tal-gass b’karburant wieħed, u indipendenti mill-karburant f’użu preżenti),- l-għażla ta’ sett wieħed ta’ sinjali djanjostiċi (assoċjati ma’ wieħed miż-żewġ tipi ta’ karburant) mill-pożizzjoni ta’ swiċċ tal-karburant,- il-valutazzjoni u t-trażmissjoni ta’ sett wieħed ta’ sinjali djanjostiċi għaż-żewġ karburanti fil-kompjutertal-petrol indipendenti mill-karburant fl-użu. Il-kompjutertal-fornitura tal-gass jivvaluta u jittrasmetti s-sistema ta’ sinjali djanjostiċi realatati mas-sistema ta’ karburant gassuż u jaħżen l-istorja ta’ l-istat tal-karburant.Għażliet ulterjuri jistgħu jintalbu mill-fabbrikant u jingħataw fuq id-diskrezjoni ta’ l-awtorità ta’ l-approvazzjoni tat-tip.".3. Fl-Appendiċi 1, is-sezzjoni 6.6 hija sostitwita b’dan li ġej:"6.6. Ħtiġiet speċifiċi li jirrigwardaw it-trażmissjoni ta’ sinjali djanjostiċi minn vetturi tal-gass bi karburati6.6.1. Għal vetturi tal-gass bikarburati fejn is-sinjali speċifiċi tas-sistemi differenti ta’ karburanti jinħażnu fl-istess kompjuter, is-sinjali djanjostiċi għall-operazzjoni fuq petrol u għall-operazzjoni fuq gass għandhom jiġu vvalutati u jiġu trażmessi indipendentement minn xulxin.6.6.2. Għal vetturi tal-gass bikarburati fejnis-sinjali speċifiċi tas-sistemi differenti ta’ karburant jinħażnu f’kompjutersseparati, is-sinjali djanjostiċi għall-operazzjoni fuq petrol u għall-operazzjoni fuq il-gass għandhom jiġu vvalutati u trażmessi mill-kompjuterspeċifiku għall-karburant.6.6.3. Fuq talba minn għodda djanjostika, is-sinjali djanjostiċi għall-vettura li topera fuq il-petrol għandhom jiġu trażmessi fuq indirizz ta’ fonti singola u s-sinjali djanjostiċi għall-vettura li topera fuq il-gass għandhom jiġu trażmessi fuq indirizz ieħor ta’ fonti. L-użu ta’ l-indirizz ta’ fonti huwa deskritt f’ ISO DIS 15031-5 "Vetturi tat-triq- komunikazzjoni bejn vetturi u tagħmir estern tat-test għal djanjostiċi relatati ma’ emissjonijiet — Parti 5: Servizzi djanjostiċi relatati ma’ emissjoniiet"., bid-data ta’ l-1 ta’ Novembru 2001.".B. Fl-Anness XIII, tiżdied is-sezzjoni 4.4 li ġejja:"4.4. Jekk applikant għall-approvazzjon tat-tip jista’ juri lill-awtorità ta’ l-approvazzjoni tat-tip jew lis-servizz tekniku li l-konvertitur katalitiku ta’ sostituzzjoni huwa ta’ tip indikat fis-sezzjoni 1.10 ta’ l-Appendiċi ma’ l-Anness X ma’ din id-Direttiva, l-għoti ta’ ċertifikat ta’ l-approvazzjoni tat-tip m’għandux ikun dipendenti fuq verifika ta’ konformità mal-ħtiġiet speċifikati fis-sezzjoni 6.".--------------------------------------------------